EUROBROKER - Republika Srpska prodaje "Krajinapetrol"\n"Telekom Srpske" odlučuje o isplati 29,1 milion KM dividende\nRepublika Srpska prodaje "Krajinapetrol"\nBANJALUKA, Vlada RS naložila je Investiciono-razvojnoj banci (IRB) RS da sačini poseban privatizacioni program za prodaju akcija preduzeća “Krajinapetrol” Banjaluka koje su u vlasništvu RS.\n- Kao metod privatizacije predviđena je aukcija za paket akcija Akcijskog fonda putem Banjalučke berze, a tom paketu pridružiće se i akcije Fonda za restituciju RS – saopšteno je iz Vlade RS poslije sjednice u srijedu na kojoj je prihvaćena informacija o iskaznoj namjeri za kupovinu akcija društva “Krajinapetrol”.\n- Vlada RS saglasna je da se akcije “Krajinapetrola” u vlasništvu Akcijskog fonda RS i Fonda za restituciju RS uvrste za prodaju u Plan rada IRB-a za 2012. godinu – ističe se u saopštenju.\nU strukturi kapitala “Krajinapetrola” državni kapital čini 42,2 odsto akcija, dok Fond za restituciju RS ima 3,25 odsto akcija. Ostali akcionari su kompanija “Ina” koja ima 9,7 odsto, “Petrobart Limited Gibraltar” koji ima 25,3 odsto akcija, Fond PIO sa 6,5 odsto, te akcionari po vaučer ponudi 13 odsto.\nPreduzeće “Krajinapetrol” ostvarilo je u prvom kvartalu ove godine gubitak od 232.420 KM, što je za oko 126.000 KM više u odnosu na isti period prošle godine.\nPrema izvještaju o poslovanju u prva tri mjeseca ove godine, preduzeće “Krajinapetrol” ostvarilo je prihod od 9.910.787 KM, što je za oko tri miliona KM više u odnosu na isti period prošle godine, dok su rashodi povećani za oko 3,1 milion KM.\n“Krajinapetrol” još uvijek ima neriješenih imovinsko-pravnih odnosa sa hrvatskom kompanijom “Ina”, koja je bila vlasnik do 1991. godine, kada je nastao “Krajinapetrol”, i koja traži povrat imovine.\nTako je, kako se navodi u revizorskom izvještaju “Krajinapetrola”, u prošloj godini bilo u toku 17 sudskih postupaka koji su pokrenuti od strane kompanije “Ina” radi ostvarivanja prava vlasništva nad imovinom i drugih povjerilaca.\n- Ukupna vrijednost tužbenih zahtjeva iznosi 1.559.845 KM – navodi se u izvještaju.\n“Krajinapetrol” posjeduje 14 benzinskih stanica u široj banjalučkoj regiji, skladište naftnih derivata u Dervišima kapaciteta oko 4.600 tona, skladište tečnog naftnog gasa u Ramićima čiji je kapacitet oko 210 tona i terminal za istakanje goriva i gasa.


Šmit: Upozorio aktere najnovijih događaja, Ameriku, Rusiju i Evropsku uniju na opasnost trećeg svetskog rata! (INFO) | DNEVNE\nŠmit: Upozorio aktere najnovijih događaja, Ameriku, Rusiju i Evropsku uniju na opasnost trećeg svetskog rata! (INFO)\nBivši nemački kancelar Helmut Šmit uporedio je danas ukrajinsku krizu sa letom 1914. godine i upozorio aktere najnovijih događaja, Ameriku, Rusiju i Evropsku uniju na opasnost trećeg svetskog rata\n„Evropa, Amerikanci, ali, takođe i Rusi ponašaju se tako, kao što je autor Kristofer Klark u svojoj knjizi, vrednoj čitanja, o početku Prvog svetskog rata i opisao, kao mesečari“, rekao je Šmit u intervjuu „Bild“-u.\nOn je kritikovao Evropsku komisiju da se previše meša u svetsku politiku „premda se najveći broj komesara u to jedva da i razume“.\nŠmit naglašava da se sadašnja situacija u Ukrajini sve više može porediti sa situacijom u Evropi, u leto 1914. godine i upozorio da opasnost zaoštrenja situaicije, kao u avgustu 1914. godine, raste iz dana u dan.\nTakođe, kritikovao je EU zbog njenog sporazuma o asocijaciji sa Ukrajinom, ali i službenike i činovnike u Briselu da se malo razumeju u politiku.\nBivši kancelar je rekao da je sada nužno da sve strane u ukrajinskom sukobu sednu za pregovarački sto i da se to odnosi i na Ruse i Ukrajince, ali i Beloruse.\n„Ono što nam je potrebno jeste susret, po uzoru na Konferenciju o sigurnosti i saradnji iz 1975. u Helsinkiju“, rekao je Šmit i podržao šefa nemačke diplomatije Franka-Valtera Štajnmajera u njegovim aktivnostima za jednu mirovnu konferenciju o Ukrajini.\n„Za sada na žalost nema nikog sa konstruktivnim rešenjima za Ukrajinu“, rekao je Šmit i dodao da je evropskom parlamentu potrebna znatno veća moć u odnosu prema birokratama u Briselu.\nBivši nemački kancelar se, bez obzira na godine, i dalje pojavljuje u nemačkoj javnosti i daje svoje mišljenje u aktuelnim temama, a njegova reč se poštuje i kada kritikuje i kada hvali.\nOn je, pre svega, kritički raspoložen prema kancelarau Angeli Merkel i ministru finansija Volfgangu Šojbleu.


Milunović: U budžetu dodatnih 1,3 miliona KM za boračke kategorije\nNaslovna/Društvo/Milunović: U budžetu dodatnih 1,3 miliona KM za boračke kategorije\nMinistar rada i boračko-invalidske zaštite Republike Srpske Duško Milunović izjavio je večeras da je budžetom za 2019. godinu predviđena posebna stavka od 1,3 miliona KM za boračke kategorije koje su već u sistemu i one koji će tek da u njega uđu po osnovu godina starosti.\nMilunović je naveo da je nedavnom odlukom Vlade Republike Srpske budžet proširen za prava boraca koji imaju 15 godina radnog staža i 65 godina, čime im je omogućeno pravo na primanje minimalne penzije u Republici Srpskoj.\nOn je istakao da se u narednom periodu u Republici Srpskoj može očekivati povećanje penzija.\n“U narednom periodu, a što se i vidjelo iz ekspozea premijera Republike Srpske Radovana Viškovića, u Srpskoj se očekuje povećanje penzija, odnosno njihovo redovno usklađivanje sa Zakonom o PIO, što će zavisiti od rasta plata i troškova života i realnih ekonomskih mogućnosti Republike Srpske”, rekao je Milunović za ATV.\nMilunović je podsjetio da je vidljivo nastojanje Vlade Republike Srpske da obezbijedi stabilan penzioni fond jer su penzije oslonjene na budžet Republike Srpske čime je obezbijeđena njihova stabilna i redovna isplata.\n“Od 2013. godine penzije u Republici Srpskoj su uvećane za 19,76 odsto i to govori o nastojanju Vlade da poboljšlja položaj ove kategorije”, istakao je Milunović.\nOn je rekao da je Vlada opredijeljena i da u narednom periodu nastavi Program stambenog zbrinjavanja boračkih kategorija, navodeći da je Program posebnog stambenog zbrinjavanja završen tako što su sva lica koja su bila na listama resornog ministarstva zbrinita stambenim jedinicama ili nepovratnim novčanim sredstvima.\n“Јedan dio lica je iz opravdanih razloga izostao je sa tih spiskova, u Banjaluci imamo 70 takvih. Nastojaćemo da Vlada što prije donese uredbu o stambenom zbrinjavanju kako bi mogli da prikupimo stvarni broj onih koji nisu stambeno zbrinuti i da nastavimo program stambenog zbrinjavanja”, istakao je Milunović.\nKada je riječ o mogućim izmjenama Zakona o radu, Milunović je naveo da je riječ o sistemskom zakonu koji je važan za Republiku Srpsku čije se izmjene neće pripremati bez dogovora sa socijalnim partnerima, ističući da taj akt mora biti dobar i primjenjiv.\nGovoreći o strategiji zapošljavanja u Republici Srpskoj u narednom periodu, Milunović ističe da je u 2019. godini predviđeno izdvajanje devet miliona KM za zapošljavanje kroz nastavak akcionih planova i programa zapošljavanja i podsjeća da je od 2013. godine do danas u Srpskoj kroz ove akcione planove i programe zaposleno 26.698 lica.\nNeće biti otpuštanja radnika u JP “Šume Srpske”


Skupština Kantona Sarajevo usvojila dva nacrta zakona iz oblasti saobraćaja | Ministarstvo saobraćaja Kantona Sarajevo\nSkupština Kantona Sarajevo usvojila dva nacrta zakona iz oblasti saobraćaja\nNa današnjoj sjednici Skupštine Kantona Sarajevo usvojen je Nacrt zakona o javnom prevozu putnika u KS i Nacrt zakona o cestama KS.\n„Oba zakona su veoma značajna za Kanton Sarajevo i građane, a nikada do sada ih nismo imali. Cilj ovih zakona je uspostavljanje jasne zakonske regulative koja do sada, nažalost, nije postojala, kako bi i saobraćaj i javni prevoz u KS bio što sigurniji i kvalitetniji. Izuzetno je bitno da imamo jasne zakonske okvire u svim segmentima koji su vezani za saobraćaj i odvijanje javnog prevoza u našem kantonu“, istakao je ministar saobraćaj Adnan Šteta.\nDonošenjem zakona o javnom prevozu putnika, prvi put nakon deset godina postojat će propis koji će biti donesen od strane nadležnog organa. Na taj način će se stvoriti pretpostavka da se u potpunosti upravlja i reguliše održavanje javnog linijskog prevoza putnika na području Kantona Sarajevo.\n“Ovim zakonom će doći i do organizacionih promjena u Ministarstvu saobraćaja, na način da će biti formirano tijelo koje će upravljati javnim prevozom. Odredbama ovog zakona uređuju se specifičnosti organizacije javnog prevoza putnika u Kantonu Sarajevo, s obzirom da se radi o komunalnoj djelatnosti javnog prevoza putnika na urbanom području sa velikim brojem stanovnika na relativno maloj površini. Definisana je i mreža linija kao jedna od specifičnosti u odnosu na organizaciju javnog prevoza putnika u drugim dijelovima Federacije BiH. Također, bitno je istaći da je definisana i obaveza osiguranja javne funkcije prevoza i održavanja kontinuiteta u ovoj komunalnoj djelatnosti. Jasno su definisani postupci u slučaju neredovnog održavanja linija, obaveze operatera u slučaju odstupanja od registrovanog reda vožnje, te mogućnosti bržeg djelovanja za obezbjeđenje prevoza u slučaju da neki od operatera ne ispunjavaju preuzetu obavezu održavanja linija“, obrazložio je ministar Šteta.\nZakonom su definisani prioriteti u razvoju javnog prevoza putnika, a odredbama ovog zakona reguliše se i ugovoreni prevoz učenika za odlazak u obrazovne ustanove i nazad. Zakonom o cestama KS uređuje se kategorizacija javnih cesta, upravljanje cestama i pravni položaj upravitelja.\nZakonom se također definišu načini za planiranje, gradnju, rekonstrukciju, sanaciju, održavanje, ugovaranje i ustupanje radova. Pored toga, odredbama ovog zakona uređuje se zaštita cesta i uslovi odvijanja saobraćaja na cestama, koncesija na javnim cestama, finansiranje javnih cesta, upravni nadzor nad provođenjem zakona, kazne i druga pitanja od značaja za KS iz oblasti cesta.\nZakonom je predviđeno osnivanje Javnog preduzeća “Ceste Kantona Sarajevo”.\nZa oba nacrta predviđena je javna rasprava u trajanju od 60 dana, gdje će svi zainteresovani imati mogućnost davanja primjedbi i prijedloga na nacrte.


Prezentacija “Evropskog dnevnika” u zaječarskoj biblioteci\nPrezentacija jubilarnog desetog izdanja „Evropskog dnevnika“ za učenike i profesore srednjih škola u Zaječaru biće održana u četvrtak, 16. januara u čitalištu zaječarske biblioteke od 12 sati i 30 minuta.\nPublikacija „Evropski dnevnik 2019/2020“, čije je ovo deseto izdanje, pokriva širok spektar informacija o Evropskoj uniji, njenim vrednostima, institucijama, a poseban deo posvećen je odnosu Srbije i EU.\n„Publikacija je namenjena prvenstveno srednjoškolcima, ali i profesorima i profesorkama kao pomoćno nastavno sredstvo. Neke od tema koje su obuhvaćene publikacijom jesu preduzetništvo, prava i odgovornosti, održivi razvoj, zdravlje i bezbednost kao i društvo u kojem živimo.\nSa ciljem detaljnijeg predstavljanja konkursa, pozivamo učenike i profesore iz Bora da prisustvuju promociji nagradnog konkursa i informišu se o ovogodišnjim pravilima, temama i kategorijama“, kažu iz EU Info Pointa.\nPrezentaciji zaječarskoj biblioteci mogu prisustvovati učenici i profesori svih srednjih škola.\nPublikaciju „Evropski Dnevnik 2019-2020“ i dodatne informacije o aktuelnom konkursu možete pogledati na sajtu: www.evropskidnevnik.rs\nEU Info Point evropski dnevnik


Tag / Srpska firma / Vesti online\nHrvati neće srpske metke: Hrvatska vojska odbila na tenderu firmu iz Srbije\nDa li zbog politike ili biznisa, tek hrvatska vojska je umalo ostala bez metaka za vežbe jer nije bila spremna da tender za nabavku municije prepusti srpskoj firmi.\nblic.rs/G.B. 15 komentara\nRusi i Konuzin reketirali srpske firme?!\nKomisija za hartije od vrednosti podnela je krivične prijave protiv zastupnika ruske firme ZAAB zbog ucenjivanja najuspešnijih srpskih kompanija.\nSrpska firma: Kao u Guglu, samo bolje\nI kod nas postoje korektni poslodavci...i više od toga! Beogradska kompanija "Nordeus" proglašena je za najboljeg poslodavca u regionu za 2012, a o uslovima u kojima rade zaposleni u ovoj firmi na...


Kazahstan spreman da dozvoli Sjedinjenim Državama korišæenje vazdušnog prostora - 2001-09-25\nKazahstanski predsednik Nursultan Nazarbajev izjavio je da je Kazahstan spreman da podrži akciju protiv terorizma koristeæi – kako je rekao – sva raspoloživa sredstva. On je potvrdio da bi ta podrška mogla da ukljuèi korišæenje aerodroma, vojnih baza i vazdušnog prosotra. Predsednik Nazarbajev je dodao da, za sada, Vašington nije podneo specifiène zahteve: “Amerièko voddjstvo je apelovalo na mnoge zemlje centralne Azije da pomognu, i ako takav zahtev stigne do moje vlade, Kazahstan æe pozitivno odgovoriti”, rekao je predsednik Nazarbajev.\nJuè je ruski predsednik Vladimir Putin razgovarao telefonom sa Nazarbajevom i liderima jos 4 centralnoazijske zemlje u pokušju da izgradi jedinstven stav prema pitanju kako da se pomogne Vašngtonu. Kremlj je javno podržo pravo Sjedinjenih Držva da uzvrate napadom na one koji su odgovorni za teroristièe akte u Njujorku i Vašingtonu. Medjutim, Rusija je takodje jasno stavila do znanja da ne želi da Sjedinjene Države izvrše bilo kakve vojne napade iz zemalja centralne Azije koje se granièe sa Rusijom. Nagadja se da predsednik Putin pokušava da uveri centralnoazijske lidere da ne dopuste da se njihove zemlje koriste u te svrhe.\nNa pitanje da li je o tome razgovorao sa predsednikom Putinom, kazahstanski predsednik je izjavio da je njegova zemlja suverena i da njena vlada sama odluèuje o svojim akcijama. Predsednik Nazarbajev je izrazio nadu da æe biti formirana koalicija koja æe usaglasiti stavove o tome kakvu bi ulogu svaka centralnoazijska zemlja trebalo da ima. Takodje je izrazio uverenje da æe Sjedinjene Drzave verovatno zatražiti dozvolu da koriste vazdusni prostor Kazahtana, èija se južna granica nalazi na svega 300 km od Avganistana. Vojni analitièari u Rusiji smatraju da bi Kazahstan mogao da bude važna lokacija za pripremu napada na Avganistan.


Šmit je poručio da niko ne treba da se skriva iza pogrešnih pravnih tumačenja, već da rade na miru\nSvi u Evropi treba da shvate da je Srbija veoma važna zemlja, posebno u ovom trenutku, ocenio je visoki predstavnik međunarodne zajednice u Bosni i Hercegovini Kristijan Šmit, koji se jutros sastao i sa predsednikom Srbije Aleksandrom Vučićem, ali o detaljima tog susreta nije želeo da razgovara.\nTANJUG/ PREDSEDNISTVO REPUBLIKE SRBIJE/ bg\nKristijan Šmit i Aleksandar Vučić\nŠmit je, u intervjuu Tanjugu, rekao da je kandidatura za članstvo Srbije u EU veoma važna.\n"Lično bih želeo da vidim Srbiju kao deo evropske zajednice", podvukao je on.\nBanjaluka: Odluka Šmita o imovini RS neće proći\nOpravdano - grmi sa svih strana: Oštra osuda Šmitove odluke o suspenziji Zakona o imovini Republike Srpske!\n"Kao predstavnik međunarodne zajednice ne želim da preuzimam odgovornost. Odluka je na izabranim političkim predstavnicima građana, ili onima koji će biti izabrani u oktobru", poručio je Šmit.\n"Ne vidim da postoji opasnost od rata u BiH, ali vidim da je potrebno da se radi na smanjenju tenzija", naglasio je on.\nNa pitanje da li bi se sastao sa srpskim članom Predsedništva BiH Miloradom Dodikom odgovorio je "u svako doba".\n"Niko ne želi da uzme nešto od RS, ili srpskog naroda u Srpskoj. Potreban je razuman pristup. Spreman sam da tome dam svoj doprinos. Mislim da sam poznat kao neko ko ne nameće odluke, već sam jedino naredio da treba da „otvorimo igru, i da molim sve da dođu i igraju", rekao je on.\n"To je glupost. Mogu mu garantovati da nemam nameru i neću preduzeti ništa čime bi mu ograničio slobodu rada i kretanja. Ali očekujem da možemo da se vratimo za pregovarački sto. Ne možete tražiti dijalog i imati samo monolog. Imam utisak da je Dodik prijatelj monologa. Vratite se i zaustavite vređanje bilo koga, bilo gde. Vratimo se temi", zatražio je Šmit.\n"Jasno je da pravni stav Rusije nije ispravan. Nisam bio nominovan na drugačiji način od mojih prethodnika. Poštovaću odluke Saveta bezbednosti UN i Komiteta za primenu mira. Rusija je nažalost sebe suspendovala iz Upravljačke grupe. Ali ako sam dobro pročitao novu izjavu ambasadora Rusije postoji mogućnost da se vrate", rekao je on.\n"S poštovanjem gledam na vođenje političke debate s tim u vezi u Srbiji i poziciju Vučića", objasnio je on.\n"I moja zemlja, Nemačka, imala je slično iskustvo prilikom ujedinjenja. Videlo se da je moguće to rešiti. Ali potrebno je da sednu i razgovaraju, jer ne postoji ništa što ne može da se sprovede", poručio je on.\nŠmit je kazao da je "žuti karton" koji je pokazao, poziv na vraćanje za pregovarački sto.\n"Razočaran sam da posle duge diskusije, dve godine, nije postignut dogovor. Ako pogledam na Srbiju video sam da je organizovan, na inciijativu predsednika Vučića, okrugli sto sa opozicijom i gde je postignut dogovor. Zašto to ne bi uspelo i u BiH", upitao je on.\nOn je ukazao da se radi o neiskorišćenim prilikama da se približi EU, osigura miran razvoj...\n"Moj savet za BiH jeste da ne bi trebalo da bude među onima koji su ostali izgubljeni kada svi iz susedstva budu deo evropskih integracija“, podvukao je Šmit.\n"Moramo osigurati da BiH postane država u kojoj mladi žele da ostanu, a to trenutno nije slučaj", objasnio je on dodajući da je optimista, da dolazi proleće i da predstoji period cvetanja.\nKristijan Šmit Aleksandar Vučić BiH Milorad Dodik


10.08.2017 u 19:19\nU Portugalu besni 80 požara, gasi ga 3.000 vatrogasaca\nLISABON - U Portugalu besni 80 šumskih požara koje gasi oko 3.000 vatrogasaca, saopštili su zvaničnici službe civilne zaštite. Meteorolozi su najavili da će do nedelje vremenski uslovi „za šumske požare biti posebno povoljni” s obzirom na jak vetar i temperature do 39 stepeni. Najveći požar gori kod grada Abrantes gde 650 vatrogasaca pokušava da ga ugasi uz pomoć devet aviona i više od 200 vatrogasnih vozila. (Tanjug)\n02.08.2017 u 20:49\nAvion sleteo na plažu, poginuli devojčica i muškarac\nLISABON - Portugalske vlasti su saopštile da je laki avion prinudno sleteo u popodnevnim časovima na prepunu plažu u blizini Lisabona, pri čemu su stradali 56-godišnji muškarac i osmogodišnja devojčica koji su se tu sunčali, prenosi AP. Agencija navodi da se u trenutku nesreće stotine ljudi sunčalo na popularnoj plaži Kaparisa, 30 kilometara južno od Lisabona, a svedoci su kazalli da su neki od prisutnih pobegli u more kako bi izbegli avion. Navodi se da se, prema svedočenjima, radilo o avionu marke „cesna” u kojem se nalazilo dvoje ljudi. Avion sa delimično slomljenim levim krilom "vrludao" je u vazduhu dok je u niskom letu preletao preko ljudi na plaži, zbog čega je nastala panika. Vlasti su navele da osim dvoje stradalih nije bilo drugih povređenih, kao i da je stradala devojčica\n26.07.2017 u 12:39\nLISABON - Požare koji gore u Portugalu gasi skoro 1.700 vatrogasaca uz pomoć 17 kanadera, saopštila je Služba za civilnu zaštitu Portugala. Kako se navodi u saopštenju, u toku noći su jaki vetrovi oslabili pa su ekipe za vanredne situacije uspele da pod kontrolu stave 20 šumskih požara, prenosi AP. Najgora situacija trenutno je u gradu Makao, na oko 200 kilometara severoistočno od Lisabona, gde je šteta po lokalne zemljoradnike, prema rečima zamenika gradonačelnika Antonija Loura - „katastrofalna”. (Foto Rojters) Kako navodi agencija, više od 70 procenata Portugala je zahvaćeno teškim sušama. Kako je AFP prethodno preneo, novi požari su usledili nakon kraćeg zatišja posle uzastopnih koji su zahvatili zemlju ovog leta. Sredinom juna, ogroman požar je izbio u Pedrogao Grandeu na oko\n24.07.2017 u 08:38\nLISABON - U centralnim i severnim delovima Portugala, koji je prošlog meseca pretrpeo katastrofalne požare, danas su izbili novi šumski požari koje gasi oko 5.000 vatrogasaca. Najveći požar je u blizini grada Serte, a prema izveštajima portugalske televizije, napore u gašenju vatrene stihije su uložili i stanovnici koji su vatru gasili baštenskim crevima, prenosi AFP. „Vetar snažno duva i otežava borbu protiv požara koji bi mogao da se proširi”, izjavila je portparolka Civilne zaštite Patricia Gaspar koja je pozvala stanovnike da ostanu mirni.\n03.07.2017 u 22:22\nPortugal: Novi šumski požar, povređeno 10 osoba\nLISABON - Najmanje 10 osoba je povređeno, među kojima devet vatrogasaca, u šumskom požaru u blizini portugalskog grada Tramagala, saopštile su danas službe za vanredne situacije u toj zemlji. Požar, koji je izbio pre podne, velikim delom je tokom popodneva stavljen pod kontrolu i „više ne predstavlja rizik za populaciju i zone koje su njim pogođene”, izjavio je šef Službe za vanredne situacije Hose Giljerme, prenosi AFP. Oko 170 vatrogasaca i 50 vozila je i dalje angažovano na gašenju požar, navodi agencija. Dvojica teško povređenih vatrogasaca pretrpeli su opekotine drugog stepena, dok su ostali zadobili lakše opekotine ili su se otrovali udisanjem smoga. Najnoviji požar dogodio se dve nedelje nakon što je u Pedrogao Granedu izbila ogromna vatrena stihija koja se širila pet\n02.07.2017 u 16:53\nPortugalci posle drame do trećeg mesta na Kupu konfederacija\nMOSKVA – Fudbalska reprezentacija Portugalije posle produžetaka pobedila je danas Meksiko 2:1 (1:1) u borbi za treće mesto na Kupu konfederacija u Rusiji. Prvaci Evrope na moskovskoj Otkritije areni bili su na rubu poraza, gubili su sve do 91. minuta jer je Neto pogodio sopstvenu mrežu, a onda je njegov partner na mestu štopera Pepe omogućio produžetke u kojima je Adrijan Silva iz penala doneo preokret u 104. minutu.\n20.06.2017 u 23:55\nPožari u Portugaliji se polako lokalizuju\nLISABON – Smrtonosni požari koji su izbili u centralnom delu Portugalije polako jenjavanju i lokalizuju se, rekao je danas državni sekretar Ministarstva unutrašnjih poslova Žorž Gomeš. „Vatre su u nekim područjima lokalizovane i gase se”, rekao je on. Nadležne službe saopštile su da su netačne informacije da se jedan od vatrogasnih aviona srušio i da je do zabune najverovatnije došlo zbog „konfuzne situacije” na zemlji gde je jedan automobil eksplodirao. Prema tim informacijama jedan vatrogasni kanader srušio se u oblast zahvaćenu vatrom ali spasilačke ekipe nisu uspele da pronađu olupinu. U požaru u oblasti Pedrogao Grande u subotu je poginulo 64 ljudi.


Resurs Centar | Sajt o srpsko-albanskom prijateljstvu\n30 nov Sajt o srpsko-albanskom prijateljstvu\nObjavljeno u 16:43h u Vesti iz sektora\tautor\tVukašin Obradović\nSajt „Srpsko-albansko prijateljstvo“ (https://srb-al.emins.org/) pokrenut je i predstavljen danas kao deo inicijative „Ka politici srpsko-albanskog prijateljstva“ u kojem učestvuje Evropski pokret u Srbiji uz podršku Evropskog fonda za Balkan.\nPredsednica Evropskog pokreta u Srbiji Jelica Minić je na onlajn prezentaciji pohvalila rad na sajtu koji će „pomoći da mnogi ljudi, posebno mladi, saznaju za dobre strane srpsko-albanskih odnosa o kojima se nije znalo dovoljno“.\nKako je rekla, projekat je u širem smislu dao skroman doprinos boljem razumevanju i pomirenju u regionu.\nOva inicijativa predstavlja finalnu fazu projekta „Demokratizacija i pomirenje na Zapadnom Balkanu“ koji sprovode u šest zemalja regiona Evropski pokret u Srbiji, Institut za filozofiju i društvenu teoriju iz Beograda, Njujorški Univerzitet u Tirani, Institut za Centralno-istočnu i Balkansku Evropu (Italija), Univerzitet u Dubrovniku i Škola za nauku i tehnologiju Univerziteta u Sarajevu, uz podršku Evropske komisije.\nSajt sadrži bazu koja pruža obimno znanje o srpsko-albanskim odnosima na srpskom, albanskom i engleskom jeziku.\nTa baza obuhvata knjige, video materijal, medijski materijal i arhivsku građu poput dokumentarnih ili igranih filmova i informacija o publikacijama i pozorišnim predstavama, kao i linkove za druge projekte.\n„Želimo da ponudimo niz primera prijateljstva, saradnje, alternativnih odnosa, realizovanih ili neispunjenih političkih projekata, koji karakterišu balkanski region i govore alternativne priče onima koje se prečesto neguju u medijima, obrazovanju i naučnom diskursu“, navodi se u obrazloženju projekta na sajtu.\nJedan od autora sajta Aleksandar Pavlović zahvalio je danas svima koji su doprineli realizaciji portala, kao i ljudima koji su intervjuisani.\nMeđu njima su, kako je rekao, istaknuti intelektualci i aktivisti NVO koji su u razgovorima izneli svoje stavove o tome kako poboljšati srpsko-albansko prijateljstvo.


Nedović srušio PAO!\nNaslovna / Košarka / Evroliga / Nedović srušio PAO!\n2018-12-21 22:35 > 22:35\nKošarkaši Armanija iz Milana iznenadili su i savladali Panatinaikos na gostovanju u 14. kolu Evrolige rezultatom 86:83.\nPanatinaikos je nastavio seriju izuzetno loših rezultata u prvom meču posle otpuštanja dosadašnjeg trenera, Španca Ćavija Paskvala. Armani je prekinuo niz od pet uzastopnih poraza u Evroligi i upisao sedmu ovosezonsku pobedu.\nPrethodna Srbi nastavljaju dominaciju, Milutinov MVP


Predsednik Aleksandar Vučić primio je zamenika pomoćnika državnog sekretara SAD Pita Maroka, sa kojim je pričao o bilateralnim odnosima i situaciji u regionu.\nVučić je rekao, navodi se u saopštenju Kancelarije za saradnju sa medijima, da Srbija i SAD nastavljaju putem produbljivanja svojih bilateralnih odnosa i da su posete američkih zvaničnika dobra prilika da se podsetimo naših dugogodišnjih i plodonosnih veza, saopštila je Služba za saradnju sa medijima predsednika Srbije.\n“Dvojica sagovornika su se saglasili da je stota godišnjica od kada se srpska zastava vijorila nad Belom kućom značajan jubilej i prilika da se obeleži prijateljstvo između srpskog i američkog naroda. Predsednik Vučić i zamenik pomoćnika državnog sekretara Maroko ocenili su da se pozitivan trend bilateralnih odnosa vidi kroz širok dijapazon zajedničkih interesa”, dodaje se u saopštenju.\nKako se navodi, Vučić je istakao da ceni posvećenost i podršku američke administracije rešavanju pitanja Kosova i Metohije, jer on smatra da je postizanje stvarnog kompromisa sa Prištinom jedina garancija budućnosti Srbije i celog regiona.\n“Američki zvaničnik Maroko je rekao da ceni zalaganje predsednika Vučića za mir i stabilnost u regionu i doprinos koji daje u međuetničkom dijalogu na Zapadnom Balkanu. On je dodao da Srbija preduzima značajne korake u borbi protiv ekstremizma i terorizma i da u toj oblasti vidi velike mogućnosti za saradnju dveju zemalja. Zamenik pomoćnika državnog sekretara je, takođe, naglasio da je Srbija ostvarila značajan napredak u reformama, neophodnim za pristupanje Evropskoj uniji”, zaključuje se.\nVučić: Ne vidim problem\nVučić: Srbija mora da postoji i posle nas\nVučić: Važno da svi poštuju teritorijalni integritet, Srbije takođe\nVučić i Belozjorov o novim projektima i investicijama\nVučić: "Uveren sam da rata neće biti, razgovaraću sa šefom NATO"\nVučić: Dijalog kad Priština povuče jednostrane poteze\nDžonson: Ne namećemo rešenja\nRos: Srbija važna tačka\nVučić danas sa američkim sekretarom za trgovinu\nVučić razgovarao sa pomoćnikom državnog sеkrеtara Sjеdinjеnih Amеričkih Država za Evropu i Evroaziju


Održana prva sjednica novog Vijeća ministara - Biznis Info\nYou are at:Home»Vijesti u fokusu»Održana prva sjednica novog Vijeća ministara\nOdržana prva sjednica novog Vijeća ministara\nBy BiznisInfo on\t 30/12/2019 Vijesti u fokusu\nNovi saziv Vijeća ministara Bosne i Hercegovine održao je danas prvu sjednicu na kojoj je donesena odluka o zaključivanju ugovora za finansiranje izgradnje Koridora 5C u vrijednosti od 140 miliona eura.\nRiječ je o sporazumu koji BiH potpisuje sa Evropskom investicionom bankom, a namijenjen je izgradnji dionica Paprikuše – Nemila i Tarčin – Ivan.\nOdluka se upućuje dalje u proceduru Predsjedništvu BiH, a ovaj sporazum sa EIB-om potpisat će Vjekoslav Bevanda, ministar finansija i trezora.\n– Donijeli smo i odluku o privremenom finansiranju institucija za prva tri mjeseca ove godine u iznosu od 241 milion i 500 hiljada, do trenutka dok ne usvojimo budžet za 2020. godinu – rekao je Zoran Tegeltija, predsjedavajući Vijeća ministara BiH.\nNa današnjoj sjednici donesena je i odluka o odobravanju sredstava za izgradnju graničnog prijelaza Bratunac – Ljubovija u iznosu od 14,5 miliona KM.\nTime su stvorene pretpostavke da UIO zaključi ugovor o izgradnji ovog prijelaza na osnovu tendera koji su provedeni, a kada je u pitanju granični prijelaz Svilaj, donesena je odluka da se zadužuje UIOBiH da u okviru odobrenih sredstava započne radove na izgradnji GP Svilaj – Donji Svilaj.\nTo su sredstva koja su ranije osigurana iz budžeta i dio grant sredstava koje je osigurala EU i EIB i obaveza je da se u narednom periodu osigura dodatnih 7 miliona KM, koliko je potrebno da bi se završio GP Svilaj – Donji Svilaj.


“Kandidovaću se za predsednika ako se ne kandiduju Vučić i Dačić” – SRBIJA NEWS\nPredsednik Jedinstvene Srbije i narodni poslanik Dragan Marković Palma rekao je da će se kandidovati za predsednika Srbije, ako se za tu funkciju ne kandiduju lideri SNS-a i SPS-a Aleksandar Vučić i Ivica Dačić.\nDragan Marković je objasnio da na sastanku kod predsednika SNS-a Aleksandra Vučića kome je prisustvovao sa predsednikom SPS-a Ivicom Dačićem, nije bilo reči o kandidaturi ni o tome ko će biti kandidat za predsednika.\nDragan Marković Palma (arhivska fotografija)\n“Ja sam rekao na tom sastanku, ako se ne kandiduje Dačić iz koalicije SPS-JS, ja ću da se kandidujem. Ako se kandiduje Vučić iz ove velike koalicije, ja neću da se kandidujem i Dačić se izjasnio da ni on neće”, rekao je Marković.\nNajavio je da će ponovo imati sastanak za oko nedelju dana i izrazio nadu da će tada biti tema ko će biti kandidat.\nNa pitanje novinara da li će novi predsednik SAD Donald Tramp dobiti voštanu figuru u Muzeju voštanih figura u Jagodini, kao predsednik Ruske Federacije Vladimir Putin, Marković je odgovorio, da on to treba da zasluži.\nPalma na Trampovoj inauguraciji\n“Da bi pravio voštanu figuru nekog predsednika on pre svega mora da ima određene zasluge, a kada je reč o gospodinu Trampu mora da prođe jedno određeno vreme da vidimo kako će nova adminstracija SAD da se odnosi prema Srbiji. Ono što mi iz Srbije tražimo je da se više ne primenjuje sila kada se odlučuje o Srbiji, već da kriterijum bude pravo i pravda”, rekao je Marković.\nSrbija, kako je naveo, treba što pre da napravi kontakt sa novom administracijom SAD i da se predstavi onakva kakva jeste, koristeći bivše ambasadore koji kada im se završi mandat u Srbiji na našu zemlju gledaju drugačije nego dok su bili ovde.\n“Ko ne sarađuje sa Amerikom, nema dobru ekonomsku budućnost. Srbija treba da sarađuje sa Amerikom, pre svega što je na samom početku svog mandata Tramp izjavio da hoće da sarađuje sa Rusijom, a Srbija sa Rusijom ima najbolje odnose na svetu i to je jedan dobar pokazatelj za neko buduće vreme”, rekao je Marković.\nDoveli smo investitore iz Kine i Rusije a sada je dobro da ih dovedemo i iz Amerike, ocenio je Marković.\n“Tada ćemo biti jedini grad na svetu koji će imati tri investitora iz tri najveće ekonomske i vojne sile na svetu”, zaključio je on.\nMarković očekuje skori susret Trampa i Vučića\nDragan Marković je izjavio da očekuje da ambasador Srbije u SAD Đerđ Matković uskoro dogovori sastanak predsednika SAD Donalda Trampa i premijera Aleksandra Vučića.\nMarković je rekao da Matković “veoma dobro radi svoj posao” i da ima odlične kontakte u novoj administraciji SAD.\n“Bio je jedan sastanak gde su pozvani svi ambasadori, i naš ambasador, koji je bio prisutan, prišao je Trampu i rekao mu da naš predsednik vlade Vučić želi da se vidi sa njim”, ispričao je Marković.\nTramp je našem ambasadoru odgovorio da pripremi taj sastanak, dodao je Marković.\nNovinarima je objasnio da im je preneo priču koju mu je ispričao ambasador Matković, te da iz toga zaključuje da se može očekivati skori susret Trampa sa srpskim premijerom.\nMarković, koji je prisustvovao inauguraciji Trampa, novinarima je rekao da ambasada Srbije u Vašingtonu nema obeležja naše države, te da tom zdanju čak nema ni natpisa da je to srpska ambasada.\nNa pitanje zašto je to tako, Marković kaže da je dobio objašnjenje da je u ulici u kojoj se nalazi Ambasada Srbije zabranjeno isticanje bilo kakvih simbola.\nOve sedmice: 16905\nOvog meseca: 62372


Odlazak na izlet - Glas Srpske\nŽeljka Domazet 07.12.2019 00:37\nDa je BiH eldorado za svaku vrstu kriminala i da donosi zakone tek da se kaže da ih ima, najrječitije potvrđuje činjenica kako se odnosi i prema ilegalnim migrantima, ali i svojim državljanima koji su otišli na ratište u Siriju da se bore na strani IS-a, koji je proglašen terorističkom organizacijom.\nMada je ova zemlja prije nekoliko godina donijela Zakon o zabrani odlaska na strana ratišta i propisala kazne, u BiH se to i u sudovima i u institucijama bezmalo tretira kao odlazak na izlet. Oni koji su odlazili i vraćali se vrlo često su sklapali sporazume sa Sudom BiH, otplaćivali kaznu i kao slobodni građani krstarili ovom zemljom.\nKako su moćnici naredili da svaka zemlja mora primiti svoje državljane koji su se borili u Siriji, ova na sve načine rasturena zemlja i ovaj povratak svojih džihad ratnika je shvatila kao igrariju. Danima su se spremali da prihvate one za kojima je raspisana potjernica, pa su ih u tim pripremama presreli događaji i ratni sukobi na tom području. Deportacija je odgođena do daljeg, da bi u međuvremenu dobili novi termin o kome se uveliko priča ovih dana.\nO tome koliko je ova zemlja spremna da se suoči sa ovim problemom najbolje potvrđuje činjenica da su za prihvat žena i djece predvidjeli Imigracioni centar u Delijašu koji je otvorenog tipa. Vele da će opremiti jednu zgradu u koju će ih smjestiti, a na koji način i koliko ozbiljno će izvršiti provjere o tome gdje su te žene boravile dok su bile u Siriji, kako su odgajale djecu, koje bolesti boluju, pitanja su kojima se, očito, niko ne bavi.\nDa ništa dobro donijeti neće ni BiH, niti narodima ove zemlje, jasno je kao dan. Stoga neka više nikoga u ovoj zemlji ne čudi dijagnoza francuskog predsjednika Emanuela Makrona, koji je rekao da je BiH “tempirana bomba”. Makron je samo čovjek koji vidi stvari mnogo bolje i jasnije od ovdašnjih zvaničnika, koji iz svojih udobnih fotelja ne vide ništa dalje.\nDok se narod “zabavlja” pričama o tome da li je deportacija državljana BiH odgođena ili nije, dok ovom zemljom jezde ljudi čiji stvarni identitet niko sa sigurnošću ne zna, sasvim je sigurno da svako onaj ko na bilo koji način nađe priliku da ode u uređene države, bježaće glavom bez obzira i nastojati da se spasi od ove “tempirane bombe” dok je još vrijeme.\nOni koji ostanu moći će samo konstatovati da Bog nije štedio dok je blagodeti dijelio u ovoj zemlji, koja će postati primjer kako sve može da se upropasti.


Motivi tetovaža - Tetovaze.xyz\nadmin September 4, 2017 Tetovaže\nMnoge osobe koje žele da se tetoviraju imaju problem kada treba da odaberu šta će se tačno nalaziti na dekoraciji, koju će nositi na telu do kraja života. Bitno je, svakako da motivi tetovaža predstavljaju nešto što na određen način definiše konkretnog pojedinca, a opet da nije u pitanju slika ili natpis koga će kasnije, na bilo koji način, želeti da ukloni.\nTattoo majstori savetuju da, ukoliko nemate jasnu ideju o tome koji motivi tetovaža za vas dolaze u obzir, pogledate neke predloge na internet portalima koji se bave ovom oblašću, kao i na web stranicama poznatih umetnika u sferi tetoviranja. Preporučuje se da na sebe ne stavljate slike ili natpise identične onima koje su uradile poznate ličnosti, jer vaša tetovaža upravo treba da predstavlja individualno obeležje, to jest, ono što će vas izdvajati iz mase. Opet, naravno, nije ni zgodno da po svaku cenu tetovirate nešto što mnogi ljudi imaju, osim u slučaju da je taj motiv i za vas same važan iz određenog razloga.\nTetovaža na butini\nUkoliko ste neodlučni kada su u pitanju motivi tetovaža, najbolje je da porazgovarate sa nekim ko ima iskustva u toj oblasti. A gde ćete nači pogodinije stručnjake, nego u dobrim i renomiranim tattoo salonima? Ipak, o tome svakako treba da se blagovremeno raspitate i u vašem mestu pronađete neki koji je zaista za preporuku. Moguće je da tamo možete da pogledate i neke urađene primerke, kao i galeriju kvalitetno urađenih dekoracija ili da prelistate neki časopis koji se bavi ovim temama.\nKada su u pitanju motivi tetovaža, morate imati na umu i da je za neke od njih potrebno veoma puno vremena da bi se kvalitetno uradile. Stoga je bolje da, ako se prvi put tetovirate, izaberete ukras koji je jednostavniji za izradu, ali će svakako to biti stvar vaše konkretne odluke.\nStatistički podaci tattoo majstora i određenih portala i web stranica pokazuju da su motivi\ntetovaža koje se odnose na životinje uglavnom usmereni ka nečemu što predstavlja i odgovarajući simbol. Tako se najčešće radi tetovaža lava i to uglavnom realistično prikazanih, najverovatnije sa ciljem da se pokaže moć i snaga određene ličnosti, ali i pomalo nadmeni stav u odnosu na druge. Pripadnice nežnijeg pola se vrlo često opredeljuju za tetovaže u obliku jedne ili više zvezda, što je zapravo simbol izvesne tajanstvenosti, ali i širine i prostranstva.\nOstali motivi tetovaža koji se često sreću uključuju simbole jina i janga, religijske prikaze, ali i kineske znakove i slova, tribale i čitavo mnoštvo drugih sličica i natpisa. Motiva je u svakom slučaju puno, ali postoje, prema mišljenju iskusnih, i oni koje bi trebalo da izbegavate. Tu se, pre svega misli na neke neukusne i vulgarne slike koje neće biti prijatne oku posmatrača, ali i na imena i ljubavne izjave upućene onima kojima u ovom trenutku pripadaju vaše emocije. Može se, naime, dogoditi da kroz određeno vreme dotični ili dotična postanu neko koga želite da zaboravite i potpuno izbrišete iz svog života, a vaša tetovaža će biti tu da vas svakoga dana podseća na bivšu ljubav. Takođe se preporučuje da se motivi tetovaža vrlo pažljivo prilagode delu tela na kome se rade.


Mustafa objavio pismo Mogerini od pre pet godina – „ZSO neće imati izvršna ovlašćenja“ - Radio Kontakt Plus\n21:41, 15.10.2020Izvor: KoSSev\n„U kontekstu naše diskusije o uspostavljanju Asocijacije/Zajednice opština sa srpskom većinom, želim da potvrdim da je shvatanje EU da Asocijacija/Zajednica, u skladu sa Prvim sporazumom i zakonima Kosova, neće biti konstituisana kao treći nivo vlasti i neće imati izvršna ovlašćenja. EU će, vršeći svoju ulogu facilitatora u dijalogu Prištine i Beograda, nastaviti da nadgleda obe strane u poštovanju i sprovođenju Prvog sporazuma i svih drugih sporazuma postignutih u dijalogu“, navodi se u pismu Federike Mogerini upućenog Mustafi.\nOvo pismo Mustafa je objavio dan nakon jučerašnjeg sastanka sa specijalnim izaslanikom EU za dijalog Beograda i Prištine, Miroslavom Lajčakom, koji je od 13. oktobra boravio u Prištini.\nMustafa je naveo da je ovo pismo predočio upravo Lajčaku pri čemu mu je rekao da on to pismo razume kao „obavezu EU“. Pismo, kako dalje navodi, nije objavio kada ga je i dobio zbog toga što je tadašnje napade, prvenstveno Samoopredeljenja, smatrao neosnovanim.\nTokom dvodnevne posete Prištini Lajčak se sastao sa kosovskim premijerom, Avdulahom Hotijem i predsednicom kosovske skupštine, Vjosom Osmani, kosovskim predsednikom, Hašimom Tačijem, ali i sa liderima političkih partija. Prema pisanju medija, cilj Lajčakove posete bio je da sa prištinskim zvaničnicima razgovara o formiranju ZSO.\nDa je ZSO zaista i bila jedna od tema, potvrdio je i sam Lajčak koji je danas na konferenciji za štampu u Prištini pozvao Kosovo da ispoštuje obaveze preuzete u Briselu 2013. i 2015. godine. On je naveo da je dobio uverenja svih kosovskih političkih predstavnika da će ZSO i biti formirana, ali i podvukao da implementacija ZSO dolazi tek nakon potpisivanja sveobuhvatnog sporazuma o normalizaciji.\nMeđutim, Lajčak je upotrebio i reč koju često koristi srpska strana, a skoro nikada EU – „svaki dogovor mora biti rezultat kompromisa“ poručio je na kraju posete Prištini, a pre nego će poći u Beograd. Iz Beograda, na zajedničkoj konferenciji sa predsednikom Vučićem, na pitanje šta znači to da će ZSO biti u skladu sa kosovskim Ustavom, večeras dodaje – „Ustav nije Biblija“ i zakoni mogu da se menjaju.\nTagovi: Federika MogeriniIsa MustafaZSO\nMogerini predala dužnost Borelu\nZbog podrške evrointegracijama - Vučić poklonio buket orhideja Federiki Mogerini\nŠta će biti teme oproštajnog sastanka Mogerinijeve i lidera Zapadnog Balkana\nKP: Požar u policijskoj stanici u Zubinom Potoku; krađa u Suvom Dolu


London spreman da napusti pregovore s EU ako nema napretka do juna - Progovori o pregovorima\nVelika Britanija objavila je 27. februara svoje početne stavove za trgovinske pregovore sa Evropskom unijom, uz pretnju da će prekinuti pregovore ukoliko ne bude napretka u roku od četiri meseca.\nDve strane su na putu za tešku prvu rundu pregovora koji počinju u ponedeljak i na kojima treba da usaglase nove odnose posle izlaska Britanije iz EU.\nI Velika Britanija i EU kažu da žele sporazum o međusobnoj slobodnoj trgovini, ali imaju vrlo različite stavove o tome kako to treba da se nadzire i šta predstavlja konkurenciju između njihove dve privrede, navodi AP.\nBritanska vlada je u svom pregovaračkom okviru isključila mogućnost da se usaglasi s propisima Evropske unije, što bi Unija želela, u zamenu za povoljan sporazum o slobodnoj trgovini.\n"Vlada neće pregovarati o bilo kakvom aranžmanu u kojem Velika Britanija ne bi imala kontrolu nad svojim zakonima i nad svojim političkim životom", navodi se u dokumentu britanske vlade o mandatu za pregovore sa EU, prenosi Frans pres.\nBritanski dokument je objavljen dva dana pošto je Evropska unija usvojila svoje pregovaračke pozicije za kompleksne pregovore koji počinju u ponedeljak.\nVelika Britanija je zapretila da bi mogla da se već u junu povuče iz pregovora sa EU koji bi trebalo da traju do kraja ove godine, ukoliko ne bude ozbiljnih izgleda za sporazum.\nBritanska vlada izrazila je nadu da će "glavne crte sporazuma" biti utvrđene do juna.\n"Ukoliko se to ne dogodi, Vlada treba da odluči da li pažnja Velike Britanije treba da se udalji od pregovora" i usmeri na nastavak pripreme za izlazak iz EU bez dogovora 31. decembra.\nEU smatra da Velika Britanija, ako dve strane treba da postignu dobar sporazum, mora da prihvati da sledi njene propise u oblastima od državne pomoći do ekološke zaštite, i da omogući pristup evropskim ribarskim brodovima u britanske vode.\nVelika Britanija traži da odstupi od propisa EU da bi mogla da sklapa nove trgovinske sporazume širom sveta i podstiče britansku privredu.\n"U nastojanju da postignemo sporazum nećemo trgovati sa našim suverenitetom", rekao je Majkl Gov, ministar zadužen za pripremu Bregzita u donjem domu Parlamenta.\nVelika Britanija je napustila EU 31. januara, ali je i dalje vezana za propise EU do kraja prelaznog perioda 31. decembra.\nPo sporazumu o razlazu, dozvoljeno je da se prelazni period produži još dve godine, ali britanski premijer Boris Džonson naglašava da neće na to pristati i da će njegova država 1. januara 2021. napustiti EU, uključujući jedinstveno tržište za trgovinu robom i uslugama.\nBritanske pregovaračke smernice ukazuju da je vreme za postizanje sporazuma "ograničeno, ali dovoljno". U dokumentu se navodi da "opšti obris sporazuma" treba da bude završen do juna, a ukoliko ne bude tako, London će prekinuti pregovore i usmeriti se na domaće pripreme za "izlazak iz prelaznog perioda na organizovan način".


Bosilegrad - Kako je SNS "napustila" sopstveni odbor i pobedila na leđima Zaharijeva | Slobodna reč\nBosilegrad – Kako je SNS „napustila“ sopstveni odbor i pobedila na leđima Zaharijeva\nPenzioner u Bosilegradu; Foto: Martin F.\nBOSILEGRAD – Iako na prvi pogled deluje da se u Opštini Bosilegrad kada su u pitanju novi izbori nije desilo ništa novo jer je, širom Srbije popularni Vladimir Zaharijev, osvojio preko 90 odsto glasova i „zakucao“ svoj šesti mandat, izbori u ovoj opštini su nepravedno „zapostavljeni“. Nakon što je godinama bio predstavnik DSS-a na lokalu, Zaharijev je na prethodnim izborima 2016. godine nastupao sa svojim pokretom, da bi na ovim lista To smo mi – Vladimir Zaharijev dobila nastavak Aleksandar Vučić – Za našu decu.\nU Bosilegradu je u nedelju na 31 glasačkom mestu glasalo ukupno 5.013 ljudi, od kojih je za pomenutu To smo mi – Vladimir Zaharijev – Aleksandar Vučić – Za našu decu glasalo 4.524 birača, odnosno preko 90 odsto (90.24%) i time je ekipa Zaharijeva dobila 30 odborničkih mandata, dok je za osvojenih 163 glasa, lista dr Vojislav Šešelj – Srpska radikalna stranka osvojila jedan mandat. Bilo je 326 nevažećih listića.\nZaharijev će ponovo biti predsednik Opštine Bosilegrad, to će mu biti šesti mandat od 2001. godine, otkad je na ovoj funkciji. Najzanimljivija stvar kada su u pitanju lokalni izbori u Bosilegradu je zapravo sam odnos Zaharijeva i opštinskog odbora Srpske napredne stranke, koji se godinama unazad svodi na prozivke, optužbe i napade, sve do trenutka kada je „bosilegradski kmet“ iskoristio dugogodišnji politički uticaj, došao do predsedništva i sklopio dogovor o zajedničkoj listi na lokalnim izborima, kada je tvrdio da nije prešao u SNS.\nMeđusobne prozivke dešavale su se između Zaharijeva i predsednice Opštinskog odbora (OO) SNS-a Nevenke Kostadinove, inače nove poslanice u budućem sazivu Narodne skupštine sa liste SNS-a. Stvari su eskalirale kada je 2017. godine najavljeno raspuštanje odbora SNS-a u ovoj opštini i tada je Kostadinova u izjavi za portal Info Vranjske tvrdila da je „priča o puču i raspuštanju ovog odbora pripremljena u kuhinji lokalne vlasti“ kao i da „laži i klevete predsednika opštine Vladimira Zaharijeva nisu prošle„.\n„Njegov pokušaj da novcem, kriminalnim i korupcionaškim radnjama rasturi Opštinski odbor SNS u Bosilegradu, koji inače radi već 16 godina, pročitali smo i predupredili na vreme, tako da smo za svoj rad danas dobili punu podršku stranačke centrale“ – izjavila je tada Kostadinova.\nTada je i najavila da će umesto najave o raspuštanju odbora, nadležni državni organi rešiti „enigmu 4.000 falsifikovanih potpisa koje je tokom poslednjih parlamentarnih izbora sakupio Zaharijev„.\nKako su tada prenele Južne Vesti, Republička izborna komisija je odbacila manjinsku listu za parlamentarne izbore To smo mi – prirodni pokret Vladimira Zaharijeva, jer je utvrđeno da je od oko 11.000 potpisa, najmanje 4.000 overeno lažnim pečatom Prvog osnovnog suda u Beogradu koji se više ne koristi, nakon čega je Zaharijev rekao da sumnja da mu je neko podmetnuo pečat „jer on nekom smeta u Srbiji„.\nTek što je formiran OO SNS-a u Bosilegradu 2015. godine, kao opozicija su počeli sa konferencijama za novinare na kojima su iznosili niz optužbi protiv Zaharijeva, kojeg nisu ni imenovali već ga oslovljavali sa „jedan čovek čije ime svi znaju“ i tražili su od države uvođenje privremenih mera zbog navodnog neodgovornog i nezakonitog ponašanja lokalnih vlasti. Njegovu ulogu na lokalu nazivali su „torturom“, Bosilegrad „nemogućom sredinom za život“, navodili su da se Zaharijev meša u rad zakonodavnih institucija, ometa sudske organe i prekoračuje ovlašćenja i td.\n„Ratne sekire“ su uoči lokalnih izbora zakopane, te je jedan od najkontroverznijih političara na jugu Srbije sa jakim kultom ličnosti u Bosilegradu SNS-u doneo pobedu i u ovoj opštini.\nPrethodni članakEuronews: Građani Srbije od 1. jula mogu da putuju u EU zemlje\nSledeći članakKorak nazad za članstvo Srbije u EU – Po prvi put se ne otvara novo poglavlje


Nakovčani pobrali lovorike u basket turniru „tri na tri“ – TV Kikinda\nNakovčani pobrali lovorike u basket turniru „tri na tri“\nBasket turnir „tri na tri“, u organizaciji Sportskog saveza Kikinde, odvijao se tokom nedelje u zajedničkom dvorištu Gimnazije „Dušan Vasiljev“ i Ekonomsko – trgovinske škole i okupio je osam timova. U borbi za treće mesto tim „Intermeco kafe“ bio je bolji od ekipe „Rudan auto moto“ i osvojio je 15.000 dinara.\nPotom je sledila borba za najbolje basketaše, u kojoj su snage odmerili „Polet“ i „Toza Marković“. Ekipa iz Nakova bila je ubedljiva tokom celog meča i sa pravom ponela titulu šampiona turnira.\nPored nagrade od 50.000 dinara, pobednici su na poklon dobili majice Udrženja slepih „Severni Banat“, a ceo turnir promovisao je i projekat „Kiki pas – siguran pas“, u kojem važnu ulogu ima i Televizija Rubin.\nIako su izgubili finalnu borbu, članovi drugoplasiranog tima i osvajači novčane nagrade u vrednosti od 30.000 dinara, bili su dobro raspoloženi.\n-Čestitam pobednicima i veoma je drago što se ovakav turnir održao u Kikindi, a posebno što je veliki broj ljudi dolazio da prati mečeve, rekao je Nikola Ilić iz drugoplasirane ekipe „Toza Marković“.\nKao što je i najavljeno, tokom turnira postojao je poseban program za publiku, jer je organizovano takmičenje u šutiranju trojki i šutu sa pola terena. U konkurenciji velikog broja momaka i sportista rekreativaca, pobedu su odneli veterani košarke Radovan Krsta i Radojica Živkov, kojima su osvojene titule veoma imponovale.\nOrganizatori su bili prijatno iznenađeni činjenicom da je publika iz večeri u veče bila masovnija i što je turnir ponovo vratio košarku na sportsku mapu našeg grada.\nKako ističe generalni sekretar Sportskog saveza Kikinde Zoran Blažić, planirano je da naredne godine turnir bude ekipno masovniji.\nA da je košarka jedan od najpopularnijih sportova u našoj zemlji pokazuje i revijalni deo turnira, u kojem su svoje veštine pokazale najmlađe basket našeg grada. Želja svih je da leto u Kikindi i narednih godina bude obogaćeno sportskim događajima i da turnir u basketu „tri na tri“ postane tradicionalan.\n← Nastavak „Škole za klovnove“ u nedelju premijerno u „Lanetu“ TV Rubin proslavlja 12. rođendan →


Delegacija Vlade KS predvođena premijerom Konakovićem razgovarala sa menadžmentom Zavoda zdravstvenog osiguranja KS: Cilj nam je reforma i reorganizacija zdravstvenog sistema u Kantonu Sarajevu | Vlada Kantona Sarajevo\n„Naš cilj je reforma i reorganizacija zdravstvenog sistema u Kantonu Sarajevu, jer želimo da naši osiguranici imaju bolju zdravstvenu zaštitu“, poručio je danas premijer Kantona Sarajevo Elmedin Konaković menadžmentu Zavoda zdravstvenog osiguranja KS na sastanku održanom u sjedištu ove institucije. Sastanku su prisustvovali ministrica zdravstva Emira Tanović-Mikulec te ministri za boračka pitanja i prostornog uređenja, građenja i zaštite okoliša Muherem Fišo i Čedomir Lukić.\n„Vlada Kantona Sarajevo potpuno preuzima upravljanje u ovom dijelu sistema, a ustanovili smo da metodologija kojom se do sada radilo nije idealna, te da Vlada i Skupština KS nisu imali ulogu koju im zakon propisuje. Finansijski plan nije u skladu sa politikama koje mi planiramo implementirati u pružanju zdravstvenih usluga i zato smo razgovarali o njegovom rebalansu koji ćemo zajedno izraditi“, pojasnio je premijer Konaković nakon sastanka te najavio za sljedeću sedmicu još jedan radni sastanak kojem će prisustvovati i članovi Upravnog i Nadzornog odbora ZZO KS.\nDodao je da smatra kako ima dovoljno sredstava da zdravstvena zaštita u KS bude kvalitetnija i da svi korisnici budu zadovoljniji, posebno oni koji pripadaju posebnim socijalnim kategorijama i boračkoj populaciji.\n„Upravni odbor Zavoda se u protekloj godini sastao četiri ili šest puta, od toga su četiri sjednice bile telefonske. Također je Finansijski plan odobren na telefonskoj sjednici“, objasnio je premijer Konaković.\nNajavio je da će se ozbiljno analizirati rad svakog uposlenika Zavoda, zatim direktora, člana Upravnog i Nadzornog odbora te utvrditi šta se radilo posljednju godinu dana.\nMinistrica Tanović- Mikulec je, ovom prilikom, istakla da je Finasijski plan Zavoda bio metodološki nepotpun, netransparentan, pa su se morale uraditi i određene intervencije, sve u cilju stvaranja efikasnog i funkcionalnog sistema pružanja zdravstvene zaštite u Kantonu Sarajevo i neophodnih uvjeta za njegovu potpunu evaluaciju, monitoring i nadzor.\n„Ministarstvo zdravstva će kroz instrukcije i pružanje svake vrste metodološke pomoći biti uključeno u izradu rebalansa,a insistirat ćemo i na potpunoj transparentnosti i javnosti rada Zavoda zdravstvenog osiguranja KS“, naglasila je ministrica Tanović - Mikulec.\nDodala je kako će Ministarstvo insistirati na kvalitetnijoj zdravstvenoj zaštiti u KS, kao i na zadržavanju postojećeg nivoa prava osiguranicima u KS, a koji je najveći u Federaciji BiH.\n„Metodologija propisuje egzaktan broj uposlenih u zdravstvu, ali sve zdravstvene institucije nadmašuju taj broj“, dodao je direktor Crnkić.\nNaglasio je da ih Vlada i Skupština KS-a ne mogu amnestirati od odgovornosti ukoliko posluju protiv zakona, jer Zavod isključivo posluje u skladu sa zakonom.\nIstakao je da je Zavod stabilna materija u KS-u te da bi bilo bolje da su ih konsultovali prilikom donošenja određenih akata, jer stvari na koje su oni upozoravali imaju odjek u javnosti.\nNa pitanje koliko je puta do sada zasjedao Upravni odbor Zavoda, Crkić je kazao da ne želi komentarisati stvari koje nisu u njegovoj nadležnosti.


Francuska i Italija podbacile, Španija doživela skok prodaje automobila\n4 Jun 2010 - 08:39 Vesti Link\nEvropsko tržište automobila pokazalo je proteklog meseca veliku zavisnost od toga da li su na snazi bile vladine mere podrške prodaji ili su isporuke zavisile isključivo od nivoa potražnje, tako da su rezultati od zemlje do zemlje neujednačeni.\nDok je francuska i italijanska prodaja kola podbacila, Španija je doživela ogroman skok od 45 odsto.\nProdaja putničkih automobila ohrabrena je sistemom "staro za novo" na glavnim evropskim tržištima, ali te mere su u jednom broju zemalja istekle ili će uskoro "ispariti", što će, prema proceni pojedinih analitičara mnoge autokompanije u drugom polugodištu ponovo gurnuti u krizu, za koju su mnogi tvrdili da je savladana.\nU Italiji, gde su podsticaji prodaji ukinuti krajem prošle godine, majska prodaja pala je 13,79 odsto na godišnjem nivou, a "Fijat", čija su mala vozila niske emisije štetnih gasova uživala poreske olakšice, smanjio je udeo u ukupnoj domaćoj prodaji na ispod 30 odsto prvi put od decembra 2005. godine. Izgledi italijanskog tržišta, međutim, potpuno su neizvesni nakon što se vlada u Rimu priključila evropskom klubu zemlja koje su zbog finansijske krize zavele oštre mere štednje usvajanjem velikog paketa budžetskih kresanja.\nU Francuskoj je još uvek na sceni vladina šema ubrzanja prodaje, ali na nižem nivou od hiljadu evra, koliko se ranije nudilo kupcima kada nabave "zeleno" vozilo i predaju staro, pa su isporuke novih automobila smanjene 11,5 odsto na godišnjem nivou u maju, na oko 187.000 registracija, objavilo je udruženje proizvođača CCFA.\nU Španiji, gde kupci mogu da dobiju nadoknadu od 2.000 evra za kupovinu novih kola do kraja juna, prodaja novih automobila porasla je 44,6 odsto na oko 102.000 vozila u maju, prema podacima nacionalnog udruženja proizvođača Anfac.\nAnalitičari upozoravaju da evropski proizvođači automobila moraju dalje da smanjuju troškove na svim nivoima, da se udružuju i da više nego do sada ulažu u istraživanja i razvoj, pre svega u sektoru hibidnih i električnih vozila, kako bi mogao da se ublaži strah od masovnih otkaza među 2,2 miliona radnika direktno zaposlenih na izradi kola i njih oko deset miliona angažovanih u srodnim delatnostima.\nS ukidanjem subvencija auto-sektoru, posledice će biti još teže i one će najviše pogoditi upravo mala ekološka vozila u čiji su razvoj uložene stotine miliona evra, upozoravaju stručnjaci CCFA.\nFoto : Seat


Svetski lideri pozdravili prekid izraelsko-palestinskih sukoba - Svet - Dnevni list Danas\nPočetna » Svet » Svetski lideri pozdravili prekid izraelsko-palestinskih sukoba\nSejanje smrti smenile priče o večnom miru\nD. J.21.05.2021. 19:29\nLideri zemalja širom sveta pozdravili su primirje između Izraela i palestinskog Hamasa koje je stupilo na snagu danas u dva sata ujutro po lokalnom vremenu, čime su okončani sukobi koji su trajali 11 dana i odneli preko 250 života, većinom u Gazi.\nGeneralni sekretar Ujedinjenih nacija Antonio Gutereš pozvao je izraelske i lidere Hamasa da poštuju postignuto primirje, a globalne lidere da razviju paket pomoći koji će „podržati palestinski narod i osnažiti njihove institucije“.\nOn je dodao da lideri obe strane „osim održavanja mira imaju odgovornost i da otpočnu ozbiljan dijalog u cilju rešavanja korena konflikta“.\nGutereš je izjavio da su UN spremne da sarađuju sa Izraelom, Palestincima i drugim stranama da bi se ponovo pokrenuli „značajni pregovori“ radi postizanja dogovora o dve države na osnovu teritorijalnih linija pre rata 1967.\nU televizijskom obraćanju iz Bele kuće, američki predsednik Džozef Bajden obećao je da će „nastaviti sa tihom i neumornom diplomatijom“ usmerenom ka dugotrajnom rešenju problema, dodajući da sada postoji „prava prilika da se ostvari napredak“.\nKako navodi Gardijan, napori međunarodne zajednice biće usmereni najpre na to da se primirje održi i da što pre počnu isporuke humanitarne pomoći i rekonstrukcije u Gazi.\nGlavni izaslanik UN za Izrael i palestinske teritorije Tor Venesland pozdravio je prekid vatre i preko Tvitera izrazio najdublje saučešće bližnjima žrtava nasilja.\nOn je takođe zahvalio Egiptu i Kataru na njihovom radu sa UN u posredovanju radi postizanja dogovora kojim je okončano 11 dana borbi, dodajući da sada može da počne „rad na obnovi Palestine“.\nI Izrael i Hamas su saopštili da su spremni na odmazdu ako druga strana prekrši primirje.\nVlasti u Kairu, koje su posredovale u postizanju primirja, najavile su da će poslati dve delegacije koje će nadgledati da li se poštuje sporazum o prekidu vatre.\nPrimirje je prihvaćeno pošto je izraelska vlada prihvatila „uzajamni i bezuslovni“ prekid vatre koji je predložio Egipat.\nHamas i Islamski džihad takođe su pristali na „uzajamni i simultani“ sporazum.\nBajden je izrazio „iskrenu zahvalnost“ egipatskom predsedniku Abdelu Fatahu el Sisiju za njegovu posredničku ulogu i najavio da će SAD sarađivati sa agencijama UN i palestinskim vlastima, ali ne i sa Hamasom, na obnovi Gaze.\nU tvitu objavljenom juče rano ujutro egipatski predsednik je zahvalio Bajdenu i poručio da „deli njegovu posvećenost diplomatiji u rešavanju izraelsko-palestinskog konflikta“.\nBritanski ministar spoljnih poslova Dominik Rab naglasio je da „sve strane moraju da rade na tome da primirje bude trajno i da se zauvek okonča taj neprihvatljivi ciklus nasilja i gubitka života civila“, dodajući da Velika Britanija „podržava napore za postizanje mira“.\nŠef nemačke diplomatije Hajko Mas pozdravio je prekid vatre i ocenio da je sada neophodno „rešiti osnovne uzroke“ sukoba.\nOn je na Tviteru takođe uputio „veliku zahvalnost Egiptu na posredovanju“ koje je rezultiralo prekidom vatre. Evropska unija takođe je pozdravila prekid vatre.\n„Samo političko rešenje će doneti održivi mir i okončanje palestinsko-izraelskog sukoba jednom za svagda“, saopštio je visoki predstavnik EU Žozep Borel i istakao spremnost EU da u potpunosti podrži izraelske i palestinske vlasti u naporima da se postigne rešenje o dve države.\nJedan od zvaničnika Hamasa Ali Barake rekao je agenciji AP da je primirje „poraz za Netanjahua, a pobeda za palestinski narod“.\nZvaničnici izraelske vojske saopštili su slične tvrdnje, navodeći da su ostvarili „velika dostignuća“.\nU svom prvom obraćanju nakon postizanja prekida vatre, Netanjahu je izjavio da su izraelske operacije u Gazi „promenile jednačinu“ sa Hamasom i da će zahvaljujući tome ova militantna grupa u budućnosti biti mnogo opreznija u odlučivanju da napadne Izrael, prenosi Bi-Bi-Si.\nOn je vazdušne udare opisao kao „izuzetno uspešne“ i dodao da su oni uništili mrežu Hamasovih podzemnih tunela, pretvorivši ih u „smrtonosnu zamku“, kao i da su umanjili sposobnost militantne grupe da lansira rakete prema izraelskim gradovima.\nNetanjahu je naveo da je u napadima izraelske vojske ubijeno preko 200 militanata, među kojima je 25 viših zvaničnika i dodao: „a oni koji nisu poginuli znaju da možemo da dopremo do njih, bilo da su iznad ili ispod zemlje“.\nOd početka sukoba 10. maja u Pojasu Gaze poginulo je najmanje 243 ljudi, uključujući 66 dece, a ranjeno je 1.910. U Izraelu je poginulo 12 ljudi, među njima jedno dete i jedna tinejdžerka, te jedan vojnik, a 355 ljudi je ranjeno u eksplozijama raketa.\nPotraga za nestalima u eksploziji u Nemačkoj i dalje traje\nSvet • danas 14:50\nNakon uvođenja policijskog sata mirno na ulicama Tunisa


IZ MINUTA U MINUT Ukrajina - Poljska 0:1\nVrhunski je branio Mekgavern, pa je Nemačka morala da se zadovolji samo jednim pogotkom, koji je delo Marija Gomeza u prvom poluvemenu.\nZahvaljujući tome, Nemci će u osmini finala igrati protiv Albanije, Slovačke, ili najbolje treće ekipe iz grupe F. Poljacima predstoji susret sa Švajcarskom na startu nokaut faze.\nPRVO POLUVREME Miler ređao šanse, pa asistirao za gol\nNije Levu bilo svejedno posle kritika za slabije partije u prva dva kola, napravio je male promene u sastavu, u želji da pokaže zašto je trener svetskih šampiona.\nVažna je Nemcima borba za prvo mesto, pošto je i Poljska bila u situaciji da preuzme vrh, u prvih pet minuta napravljena je opsada gola Severne Irske.\nVeć u sedmom minutu, zicer je imao Miler, loše je zahvatio loptu i poslao pravo u Mekgaverna koji je brzo istrčao.\nUsledile su još dve dobre prilike za Ozila i Gecea, ali su pri šutu bili daleko od onoga što se od njih uvek očekuje, lak zadatak imao je Mekgavern.\nZnačilo je Severnoj Irskoj što je izdržala početni pritisak, dugo su anulirali sve pokušaje Nemaca da povedu, samo je u 20. minutu iznenadio Gomez pasom, grudima je odložio loptu Mileru.\nZvezda Bajerna još jednom je pokazala da nije u formi kakva ga je krasila na prošlom Mundijalu, lopta je otišla uz stativu. Koliko su igrači bili napeti, navijači su uživali na tribinama, raspevanošću su pokazali da cene sve što je ekipa do sada uradila na turniru.\nPrvi šut su dočekali u 26. minutu, kada je Vord samo poslao loptu u naručje Nojera, najviše zato što nije imao šta drugo da uradi sa distance i bez podrške saigrača u kontri.\nBunker se držao do 30. minuta i pasa Milera za Gomeza, koji je opravdao ulogu startera iskorišćenim zicerom. Severna Irska je pokazala nameru samo da primi što manje golova, kako bi uz gol-razliku bila u prednosti u borbi najboljih trećeplasiranih za osminu finala, pa je nastavljeno sa bunkerom, lopta je uglavnom u nogama Nemaca.\nSamo Mileru nije uspevalo da "razbije" maler, pogodio je prečku sa 11 metara posle odličnog pasa sa leve strane, imala je Severna Irska veliku sreću još jednom što je samo 1:0 posle više od 35 minuta igre.\nDRUGO POLUVREME Nemci u istom ritmu, Švajnštajger rekorder\nKakav je odnos snaga bio u prvih 45 minuta, najbolje govori činjenica da je Toni Kros imao 54 pasa, a cela Severna Irska 58.\nČak 14 šuteva upućeno je ka golu inferiornijih rivala, a sa istim ritmom se nastavilo i u drugom poluvremenu. Pitanje je kakav bi rezultat bio da nije Mekgavern raspoložen, zaustavio je i Gecea pri novom ziceru iz neposredne blizine.\nBrzo ga je zamenio Lev Širleom, a golman Severne Irske sprečio je novi pogodak kada je i Kedira oprobao udarac.\nTako malo potrebno je navijačima Severne Irske da se raspevaju, dva kornera bila su dovoljna za ovacije i oduševljenje, po ulasku Lafertija u igru.\nU međuvremenu je Švajnštajger postavio nemački rekord 15. nastupom na Evropskom prvenstvu, pošto je prestigao Filipa Lama.\nJoš jednu sjajnu šansu imao je Gomez, u skoku je bio najviši u 81. minutu, ponovo je Mekgavern bio briljantan u reakciji, preusmerio je loptu vrhovima prstiju u korner.\nSeverna Irska - Nemačka 0:1\nStadion: Park prinčeva, Pariz Kapacitet: 45.000 Sudija: Klemen Turpin (Francuska)\nSeverna Irska: Mekgavern, Hjuz, Katkart, Mekoli, Dž. Evans, K. Evans (od 84. Mekgin), Dejvis, Norvud, Vord (od 70. Magenis), Dalas, Vašington (od 59. Laferti)\nNemačka: Nojer, Kimih, Boateng (od 76. Hevedes), Humels, Hektor, Kedira (od 69. Švajnštajger), Kros, Miler, Ozil, Gece (od 55. Širle), Gomez


Energyobserver - EU / NEKE INICIJATIVE ZELENOG DOGOVORA KASNIĆE ZBOG KORONA VIRUSA\nEU / NEKE INICIJATIVE ZELENOG DOGOVORA KASNIĆE ZBOG KORONA VIRUSA\nEvropska komisija će morati da "preuredi" svoje prioritete zbog epidemije korona virusa i, kako je razumeo EURACTIV.com, inicijative koje nisu od ključnog značaja, poput strategije biodiverziteta ili strategije "od njive do trpeze", verovatno će biti odložene za nekoliko nedelja.\nZvanično, "šou mora da se nastavi", međutim, privatno zvaničnici priznaju da Brisel mora da preispita prioritete kako bi svu snagu usmerio u borbu protiv krize izazvane korona virusom.\nPortparol Evropske komisije Erik Mamer rekao je na redovnom pres brifingu 17. marta da trenutno nema potrebe da se nešto menja u radu ali je nagovestio da je u EK u toku preuređivanje prioriteta, takođe i zbog ograničenja koja nameće rad od kuće.\n"Da bi zakonodavna aktivnost delovala, moramo da imamo mogućnosti da institucije funkcionišu", priznao je tada Mamer dodajući da EK i druge EU institucije "definitivno moraju da se bave prioritetima kako bi se zadovoljile trenutne potrebe".\nOdožene manje važne inicijative\nRezultat je da će inicijative poput onih o biodiverzitetu i programu "od njive do trpeze", koje nisu od najvećeg značaja, verovatno biti odložene za nekoliko nedelja, kako je to razumeo briselski portal. Te inicijative, prema programu rada EK, trebalo je da budu usvojene pre kraja marta. Verovatno će biti odložene i druge inicijative vezane za Zeleni dogovor, uključujuči strategiju za sirovine.\n"Ako usvojimo te strategije za dve ili tri nedelje, to neće napraviti tako veliku razliku", rekao je za EURACTIV jedan zvaničnik koji je tražio da ostane anoniman. "Moramo da se koncentrišemo na krizu zbog korona virusa", objasnio je on.\nAli, kažu evropski zvaničnici, to svakako ne znači da Evropa treba da "zaboravi Zeleni dogovor" kako bi se fokusirala na korona virus, kao što je ranije ove nedelje predložio češki premijer Andrej Babiš. Niti da će EK staviti šemu trgovine ugljenikom na čekanje, za šta se založila Poljska.\n"Dugoročan rad na Zelenom dogovoru nastavlja se paralelno" sa borbom protiv korona virusa, Takođe je "i dalje jedan od prioriteta", rekla je portparolka EK za Evropski zeleni dogovor Vivijen Lunela.\n"Spremaju se incijative i rad se nastavlja", rekla je Lunela. Taj rad je "u toku kroz naše koledže koji rade na daljinu", rekla je ona 17. marta.\nA da rad na daljinu dobija na intenzitetu pokazuje i to što su interni serveri EK početkom nedelje pali nakon što su hiljade zvaničnika pokušale istovremeno da se konektuju, saznaje EURACTIV.\nZbog toga osoblje EK nije moglo da radi "u punoj brzini". Ni lideri nisu mogli da rade punim kapacitetom zbog ograničenja rada od kuće ili zbog samog korona virusa.\nIzvršni potpredsednik EK zadužen za Zeleni dogovor Frans Timermans je u samoizolaciji do 20. marta posle sastanka sa jednim francuskim zvaničnikom koji je pozitivan na COVID-19.\nIako Lunela kaže da je Timermans "dobrog zdravlja" i "da nema nikakve simptome", njegova samoizolacija izvesno nije ubrzala nijednu inicijativu povezanu sa Zelenim dogovorom.\nZeleni dogovor dugoročni prioritet\nSve u svemu, kreatori politike kažu da borba protiv korona virusa, iako je u ovom trenutku najviši prioritet, ne treba da udalji Evropu od dugoročnih ciljeva, poput borbe protiv klimatskih promena.\nAustrijska ministarka za klimatsku akciju Leonore Gevesler odbacila je Babišov poziv da se odustane od Zelenog dogovora kako bi se EU fokusirala na korona virus.\n"Ne slažem se sa Babišom", rekla je ona. Iako tvrdi da kriza sa korona virusom mora da bude prevaziđena "odmah", ona kaže da političari imaju odgovornost da svojim građanima ponude dugoročne perspektive.\n"Klimatske promene su egzistencijalna opasnost na koju moramo da odgovorimo ekonomski programom, Zelenim 'nju dilom", rekla je Gevesler za EURACTIV.\n"Taj strateški program definiše kako možemo da investiramo zajedno sa biznisom i restrukturišemo, modernizujemo naše ekonomije. To će biti ogroman podsticaj za inovacije. Kao Evropljanka, uverena sam da je to pravi put napred i da treba da ga sledimo", dodala je ona.\n"Moramo da počnemo da planiramo već sada" ekonomske stimulanse za vreme posle korone, rekla je Gevesler dodajući da je "stari model rasta zasnovan na fosilnom gorivu stvar prošlosti".\nTaj stav podržavaju i u Evropskom parlamentu.\n"Neuspešan odgovor na klimatsku krizu neće pomoći da se reši problem korona virusa tako da su oni koji to govore neodgovorni", smatra francuski evroposlanik Paskal Kanfn koji predsedava Odborom EP za životnu sredinu i javno zdravlje.\n"Nakon vrhunca krize, kada se ubrza ekonomski oporavak, bićemo na raskrsnici - svako ulaganje u infrastrukturu, u građevinski sektor ili auto-industriju, moraće da bude u skladu sa klimatskim pitanjima", rekao je Kanfin za EURACTIV.\n"Imamo mogućnost da od krize napravimo priliku za pitanja klime - hajde da je iskoristimo", istakao je francuski evroposlanik iz grupe Obnovimo Evropu u EP.\n20.03.2020 · ZELENI_PLAN


Iako je to mnogo bolje od medijan prognoze analitičara u anketi Rojtersa, koji su predviđali 25 poena, ovaj rezultat je i dalje daleko ispod granice od 50 poena koja razdvaja rast od pada ekonomske aktivnosti.\nBruto domaći proizvod evrozone će verovatno zabeležiti pad u drugom kvartalu po do sada neviđenoj stopi od oko 10 odsto u odnosu na prvo tromesečje, saopštio je IHS Markit, što je nešto manje od prošlonedelje projekcije pada od 11,3 procenta u anketi britanske agencije.\nIpak, porast indeksa menadžera nabavke (PMI) uliva nadu da će dalji pad biti umereniji kako se mere ograničenja budu dodatno ukidale tokom leta.\nBudući da je građanima preporučeno da ovog meseca i dalje ostanu kod kuće, potražnja je ostala slaba, a indeks novougovorenih poslova iznosi tankih 28,4 boda, mada april drži rekord sa minimumom od 13,6 poena.\nPoboljšanje je zabeleženo u urušenom sektoru usluga, koji je podneo najveći teret mera ograničenja kretanja. Indeks PMI za industriju usluga, koja dominira u ekonomiji 19-članog bloka, porastao je na 28,7 poena u maju sa 12 bodava iz aprila, prema fleš proceni.\nIstovremeno, PMI za proizvodni sektor se popeo na 39,5 sa 33,4 poena, a indeks očekivane buduće industrijske proizvodnje je ojačao na 45 bodova sa 36,6 poena iz aprila.\nKOMPANIJE NASTAVILE DA PODIŽU KREDITE Rast pozajmica usporio posle vrhunca krize korona virusa\nBili mimo svih glavnih putnih pravaca, sada ZBOG AUTOPUTA BEOGRAD - SARAJEVO PRIVLAČE INVESTITORE\nPotpisivanjem sporazuma o gradnji autoputa Beograd - Sarajevo čiji pravac ide preko Užica i nastavlja ka Višegradu i Sarajevu je vrlo dobar i povoljan za Užičane. To je rekao za Glas zapadne Srbije gradonačelnik Užica Tihomir Petković.\nPOČELI RAZGOVORI SA MMF-OM Definisani ciljevi, najvažniji zadatak unapređenje rada javnih preduzeća i administarcije


Protesti u Bahreinu, 15. februar 2011.\nBezbednosne snage u Bahreinu otvorile su vatru na opozicione aktiviste koji su prisustvovali sahrani čoveka ubijenog u napadu tokom ranijih pro-reformističkih protesta, usmrtivši i drugog demonstranta.\nOčevici navode da je drugi aktivista ubijen danas, istoga dana kad je vodeća šiitska opoziciona grupa osudila nasilje i najavila da suspenduje svoje učešće u parlamentu. Grupa Al-Vefak, koja ima 18 od 40 mesta u parlamentu Bahreina, upozorila je da bi mogla da preduzme dodatne korake ukoliko se nasilje protiv opozicionih demonstranata nastavi.\nU medjuvremenu, agencija Asošijeted pres navodi da su se hiljade demonstranta okupile na glavnom trgu prestonice Maname. Ranije danas, očevici su naveli da je drugi aktivista ubijen kad je policija pokušala da rastera masu koja se okupljala radi pogreba ispred jedne bolnice u Manami.\nPrva žrtva ubijena je juče kad su bezbednosne snage izvršile prepad na šiitska sela duž te ostrvske nacilje, kako bi rasturila skupove stotina anti-vladinih aktivista, inspirisane nedavnim ustancima u Egiptu i Tunisu. Najmanje 20 ljudi je ranjeno u tim nemirima.


Energyobserver - CRNA GORA / ZELENI POSLOVI U FUNKCIJI FORMIRANJA NOVIH RADNIH MJESTA\nCRNA GORA / ZELENI POSLOVI U FUNKCIJI FORMIRANJA NOVIH RADNIH MJESTA\nPodizanje svijesti o značaju razvoja zelenih poslova, sprovođenje edukativnih aktivosti, kao i kreiranje posebnih programa podrške razvoju zelenih poslova prioriteti su kojima Crna Gora treba da teži u narednom periodu, kazao je generalni direktor za transformaciju i investicije Radosav Babić.\nOn je, zajedno sa predstavnicima Ministarstva održivog razvoja i turizma, PKCG i Monstata, učestvovao na regionalnoj konferenciji na temu „Mala i srednja preduzeća u zelenoj ekonomiji“, koja je u okviru dvodnevnog sastanka Small Business Act (SBA) koordinatora protekle nedjelje održana u Parizu.\nBabić, koji je nacionalni SBA koordinator, kazao je da kreiranje politika od strane vlada i resornih ministarstava svih zemalja igra aktivnu ulogu u procesu dizajniranja i imlementacije ključnih instrumenata za promovisanje značaja razvoja zelenih poslova i zelene ekonomije.\n„Kroz strateški dokument na kome se upravo radi, a kojim koordinira Ministarstvo ekonomije – Strategiju razvoja mikro, malih i srednjih preduzeća (MMSP) 2018-2022, predviđa se poseban operativni cilj koji se odnosi samo na zelenu ekonomiju i zeleno poslovanje, kako bi se dao naglasak razvoju ove oblasti u funkciji stvaranja novih poslova i otvaranja novih radnih mjesta“, kazao je Babić.\nSagledavajući postojeće stanje razvoja MSP i preduzetništva u svim zemljama pojedinačno, na sastanku SBA koordinatora je ocijenjeno da Crna Gora, prema trenutnom presjeku stanja i obradi podatataka po svim dimenzijama, nastavlja trend unapređenja poslovnog ambijenta za poslovanje MSP.\nAkt o malim preduzećima (Small Business Act) definiše 10 principa politike MSP (poslovni ambijent, stečaj i druga šansa, pružanje poslovnih usluga, pristup finansijama, zelena ekonomija, internacionalizacija, inovacije, javne nabavke, preduzetničko učenje, potrebne vještine za mala i srdnja preduzeća) i daje smjernice i najbolje prakse u oblasti podrške razvoju malih i srednjih preduzeća i preduzetništva.\nU cilju detaljnije analize, sagledavanja trenutnog stanja u pojedinim oblastima i obezbjeđenja dodatnih odgovora na pitanju koja su obuhvaćena kroz SBA izvještajni obrazac, OECD u saradnji sa Ministartsvom ekonomije, kao koordinatorom SBA procesa, organizovaće sastanak koji će se održati u Podgorici, 27. marta i na kome će prisustvovati svi relevanti akteri koji su bili uključeni u proces obezbjeđenja inputa za popunjavanje izvještajnog obrasca.\nPrema izvještaju Evropske komisije za 2016. i 2017. godinu o stanju MPS na evropskom nivou (ukupno 27,1 milion preduzeća), više od 98% preduzeća koja rade u nefinasijskom poslovnom sektoru su mala i srednja preduzeća, koja zapošljavaju 93 miliona ljudi i čine 67% ukupne zaposlenosti.\n10.03.2018 · CRNA_GORA / EKONOMIJA


Starović: Veoma važan svaki susret Vučića sa Erdoganom - Kosovo Online\nStarović: Veoma važan svaki susret Vučića sa Erdoganom\n17. Septembar 2021. • 13:17\nSvaki susret predsednika Srbije Aleksandra Vučuća sa predsednikom Turske Redžepom Tajipom Erdoganom je veoma važan, jer po prirodi stvari sva politička pitanja na Balkanskom poluostrvu moraju biti razmatrana u intenzivnom političkom dijalogu Srbije i Turske, kao dve dve najznačajnije države na tom prostoru, rekao je državni sekretar u Ministarstvu spoljnih poslova Nemanja Starović za Tanjug.\n"Veoma je korisno intenziviranje političkog dijaloga zvanične Ankare i Beograda i to može blagotvorno da se odrazi na rešavanje krupnih, važnih političkih pitanja u našem regionu, bilo da je u pitanju BiH ili pitanje normalizacije odnosa Beograda i Prištine", rekao je Starović, uoči sastanka predsednika Srbije i Turske sutra u Istanbulu.\nStarović dodaje da je, uprkos činjenici da se pozicije po mnogo čemu razlikuju, politički dijalog pravi put kroz koji se može doći do približavanja stavova i poslati pozitivne poruke regionu i međunarodnoj zajednici.\nOn očekuje da će tokom radnog doručka dvojice predsednika, kroz dva dana u Turskoj, dominirati važna politička pitanja za koje je neophodan konstatan politički dijalog, kao i ekonomske teme.\nKada je reč o Kosovu, Starović podseća da su različiti stavovi Ankare i Beograda po tom pitanju, ali da je poslednjih nekoliko godina došlo do blagih pozitivnih korekcija u delovanju Turske.\nIstiče da je za nas sada važno da obezbedimo podršku Turske procesu dijaloga Beograda i Prištine, kroz koji bi se došlo do obostrano prihvatljivog, kompromisnog i održivog rešenja.\n"Svesni smo da nekog velikog preokreta ne može da bude, ali bi podrška procesu dijaloga u ovom momentu za nas bila veoma značajna", rekao je Starović.\nPo pitanju BiH, Starović je dodao da Turska ima svoje interese u toj zemlji, čije bošnjačke političke partije u Turskoj traže snažan politički oslonac, te da je to realnost koja se mora imati u vidu, ali da je, u tom smislu, dragoceno konstruktivno postavljanje Turske i to što Ankara prepoznaje značaj učešća svih država potpisnica Dejtonskog sporazuma u političkom dijalogu o budućnosti BiH.\n"Spremni smo da pozivitno odgovorimo na sve inicijative koje bi došle iz same BiH, a koje bi podržala oba entiteta, sva tri konstitutivna naroda i koje bi podrazumevale direktnije ukljčivanje Hrvatske i Srbije, ukoliko do takvih inicijativa dođe", rekao je Starović.\nUkazao je da će fokus razgovora biti i na ekonomiji, budući da se beleži rast spoljnotrgovinske razmene Srbije i Turske, kao i da je u Srbiji prisutno sve više turskih investicija, koje se realizuju u najnerazvijeniim područjima Srbije.\nKomentarišući "zgusnutu" agendu predsednika Vučića, koji se ovog meseca sastaje sa brojnim zvaničnicima, Starović je rekao da dolazi do intenziviranja određenih spoljnopolitičkih procesa i da naš region, Balkan u celini, ali pre svega Zapadni Balkan, sve više dolazi u centar pažnje svetske diplomatije.\n"Na nama je da, kao i do sada, zadržavamo ozbiljan, konstruktivan i proaktivan pristup, da se pozicioniramo kao faktor stabinosti u regionu, kao država koja pruža ruku saradnje svim susedima, i koja na kredibilan način predstavlja svoje spoljnopolitčke prioritete i delovanje svim najvažnijim igračima u međunarodnoj areni. Uveren sam da će delovanje predsednika Vučića biti potpuno proaktivno", rekao je Starović.\nNemanja Starović Ministarstvo spoljnih poslova Srbije Aleksandar Vučić Redžep Tajip Erdogan dijalog\nSpahiu: Bilo bi dobro da se Turska uključi u dijalog Kosova i Srbije


Holandska tehnologija za savremenu proizvodnju povrća u Srbiji – Portal NAŠE SELO\nPosted on January 17, 2020 January 17, 2020 Author Sonja Cvetković\tComment(0)\nU industrijskoj zoni u Rumi položen je kamen temeljac za poslovno-skladišteni, logistički centar firme Gresto doo, koji bi prema najavama, trebalo da bude izgrađen do leta ove godine, a investicija je vredna dva miliona evra u prvoj fazi.\nOn kaže da i ova investicija pokazuje da je Ruma mesto sa povoljnom poslovnom klimom i da je odlično mesto za strane investicije.„Pokazuje i da se borimo za svako radno mesto što je i politika Vlade Srbije. Puno znači i to što je na izgradnji Logističkog centra angažovana dimaća firma iz Inđije“, kaže Mančić.\nPored logističkog centra u Rimi će biti izgrađen i pokazni ogledni staklenik u kome će moći da se rade obuke i prezentacije. U prvoj fazi investicije biće uloženo 2 miliona evra, a završetak radova se očekuje do leta.\nInovativne investicije poput ove u Rumi daju nam smernice u kom pravcu će ići razvoj poljoprivrede, jer bez nauke i moderne tehnologije mi nemamo šta da tražimo u budućnosti u poljoprivredi, poručio je ministar poljoprivrede Branislav Nedimović.\n“Srpska vlada je u budžetu obezbedila sredstva za podršku ovakvim investicijama, ne mislim samo na distributivne i logističke centre, nego i na podršku poljoprivrednicima za podizanje staklenika, takođe, radimo i elektrifikaciju polja koja je jako važna za povrtarstvo, kao i sistemi za navodnjavanje. U poljoprivredi je najvažnije da koristite moderne tehnologije kako biste snizili troškove i još važnija stvar je da imate proizvod kad ga niko nema, tada je cena najviša. To je suština, ako imate proizvod kad ga svako ima onda je cena minimalna, kada ga imate kada ga niko nema onda je najviša cena i isplativost investicije mnogo veća a za to treba glava, znanje i zato se zahvaljujem holandskim prijateljima i gospodini Stojkovu jer će on ta znanja prenositi na naše poljoprivrednike”, kazao je Nedimović i naglasio da “Rumska petlja” izgradnjom novog auto-puta dobija još više na atraktivnosti.\n“Ja ne znam kad je gospodin Stojkov birao lokaciju da li je znao da će mu na nekih 100 metara odavde biti još jedan auto-put pored postojećeg koji je udaljen nekih 200 metara. Ovo je savršeno mesto za delatnost koju je on smislio, jedan klasičan šou-rum gde će biti predstavljeno kako se na najmoderniji način uzgaja povrće u staklenicima. Znate to vam je kao u video igrici, nivo 2, nivo 3 u odnosu na naš prethodni nivo. Svi se sećate da smo pre 10 – 15 godina imali uzgoj povrća na otvorenom i onda smo imali milion problema, pre svega, sa vremenskim uslovima, onda smo prešli na plasteničku proizvodnju, a ovo sa staklenicima je jedan viši nivo”, ocenio je Nedimović.\nКompanija Gresto forsira automatizaciju u poljoprivredi, kaže Aleksandar Stojkov, ovaj tip staklenika koji će moći ljudi ovde uskoro da vide karakteriše automatizacija, energetska efikasnost, visoki standardi zaštite okoline, ali i dobri uslovi za radnike, kvalitet, biološka zaštita i zato je to uspešna priča na dugačke staze.\n“Princip našeg funkcionisanja je malo drugačiji od klasične trgovine jer mi prenosimo kroz direktnu interakciju tu tehnologiju. Naša vizija je za kratko vreme postala uspešna zato što mi nismo došli da prodajemo đubriva, naša deviza je da ljudi hrane njihove biljke jer je to tehnologija hranjenja biljke, a ne da bacaju đubriva”, napominje Stojkov konstatujući da je Ruma bila idealna lokacija za ulaganje.\n“Ja i moji partneri iz Holandije zadovoljni smo sa lokacijskim uslovima, sa infrastrukturom, sa podrškom po pitanju papirologije i svega onog što treba da bi ova naša investicija što brže postala realnost”, rekao je Stojkov.\nRuma je i dalje mesto sa povoljnom poslovnom klimom, koje kontinuirano nastavlja sa novim investicijama i novim projektima, izjavio je predsednik Opštine Ruma Slađan Mančić.\n“Кoliko je ovo izbiljna investicija pokazuje činjenica da smo mi kao Opštinska uprava pre dve nedelje izdali građevinsku dozvolu i vi ste odmah krenuli u realizaciju projekta i uradili gotovo sve pripremne radove i evo danas smo položili kamen temeljac za izgradnju ovog centra. To govori i da je reč o ozbiljnoj kompaniji sa dobrim namerama i svakako da zajednički možemo raditi u zajedničkom interesu. Vi pre svega da razvijate sopstveni biznis, a mi da razvijamo privredu našeg grada. Uostalom takva je i politika i Vlade Republike Srbije i predsednika naše države da se borimo za svako novootvoreno radno mesto koje verujem da će dobro doći ljudima na teritoriji naše opštine koji traže neko svoje mesto pod suncem”, istakao je Mančić, konstatujući da samo prisustvo ministra Nedimovića govori o ozbiljnosti Vlade koja pruža svu moguću logističku podršku ovakvim i sličnim projektima i investicijama na teritoriji cele Srbije.\nDistributivni i logistički centar biće od velike važnosti ne samo za Srbiju već i za celi region, tvrdi Aleksandar Popovski, ambasador Severne Makedonije u Srbiji. “Кad se kombinuje holandsko iskustvo sa makedonskim vizionarstvom i srpskom gostoprimljivošću, nema šanse da ovaj projekat ne uspe.\nMarije Van Miltenburg, zamenica ambasadora Holandije u Srbiji veruje da su u trilateralnoj saradnji svi na dobitku.\n“Jako mi je drago što će ovde poljoprivrednici iz Srbije moći da uče jedni od drugih, da se upoznaju sa novim tehnologijama, sa princima zaštite životne sredine, sa energetskom efikasnošću. Poljoprivreda je oblast koja je vrlo konkurentna, svi prate dešavanja i vrlo je zahtevno međunarodno tržište. Nadam se da ćemo našu tajnu zlatnog trougla, odnosno saradnje između administracije, vlade i poslovnog i naučnog sektora moći da prenesemo i ovde jer je to tajna našeg uspeha u Holandiji”, naglasila je Marije Van Miltenburg.\nRadi se o regionalnom projektu, gde osim logističkog i pokaznog centra u Rumi, isti takav već je podignut u Severnoj Makedoniji i istovremeno se razvija isti i u Hrvatsko.Realizacija investicije vredne 2 miliona evra u industrijskoj zoni “Rumska petlja” započeta je danas. “Gresto” je logistički projekat koji je nastao kao rezultat dvadesetogodišnje uspešne saradnje imeđu holandskog (КG Greenhouse BV) i makedonskog partnera (Balkan Greenhouse) koji su istovremeno i investitori i vlasnici kompanije.


Pajtić daje fotelju Čanku | Novosti.RS\nPajtić daje fotelju Čanku\nsreda, 11. 06. 2014. u 16:31\nDemokratska stranka spremna je da ustupi LSV mesto sekretara poljoprivrede. Na taj način Pajtić želi da stabilizuje zaljuljanu većinu u vojvođanskom parlamentu\nVOJVOĐANSKI premijer Bojan Pajtić spreman je da ustupi ligašima mesto pokrajinskog sekretara za poljoprivredu, koje je ostalo upražnjeno posle ostavke Gorana Ješića - saznaju nezvanično „Novosti“ u taboru DS.\nKako prenose naši sagovornici, ovo bi bio jedan od načina da Pajtić vrati pod koaliciono okrilje Ligu socijaldemokrata Vojvodine i stabilizuje zaljuljanu većinu u parlamentu.\nNa ovaj potez praktično ga je naterao Nenad Čanak, koji je prošle nedelje svojim glasovima pomogao opoziciji, predvođenoj naprednjacima, da izglasa novi izborni zakon, a javno je izrekao i kritike na račun prvog čoveka pokrajinske vlade.\nInače, pitanje rekonstrukcije vlasti u pokrajini, koje je započeto ovim potezom LSV, biće na dnevnom redu najkasnije za mesec dana pošto u Evropskom parlamentu bude verifikovan mandat Andoru Deliju (SVM) koji će do tada obavljati posao sekretara za obrazovanje, upravu i nacinalne manjine u pokrajinskoj vladi.\nDavljenik se i za slamku hvata :-)\n10:05 UZIMALI I DO 2.400 EVRA PO OSOBI: Zbog krijumčarenja migranata 11 uhapšenih


"To što se Kosovo proglasilo nezavisnim, treba smatrati secesijom i mi ćemo upotrebiti sve kapacitete koje RS ima u okviru BiH da se ne prizna nezavisnost Kosova", kazao je Dodik posle sastanka s ministrom spoljnih poslova Srbije Vukom Jeremićem.\nDodik je kazao da vlade RS i Srbije imaju izuzetno dobru saradnju, dodajući da su razgovarali i o mogućnosti formiranja zajedničkog tima koji bi radio na ublažavanju posledica globalne ekonomske krize.\nDodik je kazao da je s Jeremićem razgovarao i o realizaciji Sporazuma o specijalnim i paralelnim vezama, kojim je omogućena saradnja RS sa Srbijom na najvišem nivou otkako postoji taj entitet. Premijer RS je Jeremića obavestio i o nedavnom političkom dogovoru iz Pruda, navodeći da je tim spoprazumom predviđeno rešenje pitanja statusa državne imovine u BiH i distrikta Brčko.\nJeremić je rekao da je s Dodikom razgovarao o situaciji u regionu, ističući da imaju iste stavove o pitanjima mira i stabilnosti, evropskoj integraciji i ekonomskim odnosima RS i Srbije. Jeremić je ponovio da Srbija, kao garant Dejtonskog sporazuma, insistira na poštovanju tog sporazuma, dodajući da će Srbija poštovati i podržati sve dogovore tri naroda u BiH, pa i Prudski sporazum.\nOn je naglasio da Srbija poštuje teritorijalni integritet međunarodno priznatih država, te i BiH, ocenivši da je snažna i prosperitetna RS uslov jake i prosperitetne BiH. Jeremić je još kazao da su razgovarali i o mogućnostima energetskog učvršćivanja i stabilnosti Balkana posle potpisivanja državnog sporazuma Rusije i Srbije. Srbija i RS će u toj oblasti imati veliku saradnju, dodao je on.


Zaštita životne sredine – Page 68 – AGRO VESTI by agronews.rs\nCategory Archive for "Zaštita životne sredine"\nHome Životna sredina BlogZaštita životne sredine (Page 68)\nRIO “Kostolac” počeo sadnju vinograda\nPrivredno društvo za rekultivaciju i ozelenjavanje (RIO) “Kostolac” počelo je sađenje vinograda na 15 hektara bivšeg kopa “Drmno” termoelektrane “Kostolac”, izjavila je danas direktorka tog preduzeća Nataša Savić.\nMarić: Vodostaj reka u stagnaciji\nVodostaji reka u Srbiji je u stagnaciji i trenutno nema kritičnih tačaka, ali će nadležni i u naredne tri nedelje pratiti situaciju, izjavio je danas načelnik Sektora MUP-a za vanredne situacije Predrag Marić.\nEvropska komisija predložila je metodologiju kojom će kompanije meriti koliko su njihovi proizvodi “zeleni” i kakav je njihov uticaj na životnu sredinu i o tome obaveštavati potrošače.\nEK: Dobar početak Dunavske strategije\nStrategija za dunavski region pokazala je u prvoj fazi primene da ima potencijal za podsticanje razvoja i povezivanja zemalja Podunavlja i rešavanje zajedničkih izazova u različitim oblastima, poput životne sredine, konstatuje se u prvom izveštaju Evropske komisije o sprovođenju te strategije.\nEkoturizam sa sobom donosi nove investicije i radna mesta, za šta region Vlasinskog jezera ima izuzetne potencijale, izjavila je danas u Surdulici ministarka energetike i zaštite životne sredine Zorana Mihajlović.\nKošnice sa pčelama na krovu francuskog parlamenta\nSa krova francuske skupštine uskoro će se začuti zujanje pčela iz tri velike košnice koje su tu postavljene ove nedelje, u okviru kampanje za promociju meda bez pesticida.\nGubar napao šume u Timočkoj krajini\nJavno preduzeće “Srbijašume” upozorilo je na pojavu gubara, koji je napao oko 57.000 hektara šuma u Timočkoj krajini\nNajezda milijardi skakavaca na Madagaskar\nMilijarde skakavaca koji proždiru sve pred sobom, svuda gde se pruža pogled – to je surova stvarnost koja je pogodila praktično polovinu ostrva Madagaskar.\nFruška gora vraćena u nadležnost Vlade Srbije\nMinistar prirodnih resursa, rudarstva i prostornog planiranja Milan Bačević i predsednik Vlade Vojvodine Bojan Pajtić potpisali su danas ugovor kojim se Nacionalni park Fruška gora iz nadležnosti AP Vojvodine vraća u nadležnost Vlade Srbije.\nSrbija bi mogla da ima problem sa nedostatkom vode\nSrbija će u budućnosti verovatno imati problema sa nedostatkom vode, zbog čega je potrebno već sada raditi na uspostavljanju sistema odgovornijeg i ekonomski isplativijeg upravljanja tim resursom, izjavio je danas direktor Republičkog hidrometeorološkog zavoda (RHMZ) Milan Dacić.\nUN poziva u borbu protiv suše\nUjedinjeni nacije pozvale su na jačanje nacionalnih mera za borbu protiv suše nakon upozorenja da bi klimatske promene mogle povećati učestalost i jačinu te prirodne katastrofe.\nPКS ponovo aktivirala Covid-19 info servis za privredu\nMože li robot da suzbija korov?


Internet okidač za samoubistva\nDešavanja na internetu i na društvenim mrežama uzročnik su najmanje 685 pokušaja samoubistava kod maloletnih Rusa. Tako kazuju podaci nadležne Istražne komisije Ruske Federacije (SKR) za prošlu godinu. Koliko je mladih i uspelo u svojoj mračnoj nakani, nije saopšteno. Međutim, istražitelji su došli do zaključka da su najčešći uzročnik pokušaja maloletnika da prerano prekrate sopstveni život informacije koje su im, direktno ili posredno, upućene preko interneta ili su ih pronašli na portalima sa neadekvatnim sadržajima.\nPočetkom ovog leta, pravnici su bili koncentrisani na izradu predloga zakona kojim bi pod krivičnu odgovornost potpali svi koji putem interneta, svesno ili nesvesno, utiču na psihu mladih i teraju ih na očajnički čin. Prema trenutno važećem zakonu, naime, odgovornost za navođenje na samoubistvo nastupa tek u slučaju „otvorenih pretnji, grubog odnošenja ili sistematskog narušavanja ljudskog dostojanstva”. Kazna za pomenuta dela može da bude do tri godine zatvora.\nOno što dodatno poziva na akciju jeste činjenica da klasični i elektronski mediji naširoko i bez ikakve mere pišu o maloletničkim samoubistvima neretko ih interpretirajući kao – „modni trend”.\nNadležni su se za akciju odlučili nakon jednog članka objavljenog u maju mesecu u „Novoj gazeti”. U tekstu se govori o zatvorenim grupama na najrasprostranjenijoj ruskoj društvenoj mreži „Vkontakte”, preko koje nepoznata lica navode decu na samoubistva. Od novembra 2015. do aprila ove godine čak 130 maloletnih se odlučilo na samoubistvo i svi su oni bili članovi pomenute ili sličnih grupa na internetu. Dodajmo i da su praktično svi pomenuti živeli u dobrostojećim i stabilnim porodicama.\nKako prenose izvori u SKR, najveću pažnju istražitelja izazvao je slučaj jedne trinaestogodišnje devojčice iz Omska, koja je pod pseudonimom „Eva Rajh”, i najverovatnije sa administratorskim ovlašćenjima na „Vkontakte”, širila informacije o svojevrsnim „grupama smrti”. Pri tome, činjenica da je maloletna oslobađa je od svake odgovornosti u vezi sa krivičnim zakonom.\n( S. S,Politika)\nNemate želje za seksom? Ove namirnice strogo izbegavajte\nEvo odakle vrebaju „nevidljive“ kalorije\nKoriste ih mnoge žene, a stručnjaci ozbiljno upozoravajuNemate želje za seksom? Ove namirnice strogo izbegavajteOvo je čest uzrok gojaznosti, a nije hranaDa, moguće je: uz ovu dijetu slatko ćete se najestiEvo odakle vrebaju "nevidljive" kalorije\tO Krstarici


Projekat mala škola „Drugovanje“ je vaspitno-edukativni program namenjen deci i mladima u osnovnoj školi, koji je Centar za razvoj i integraciju u partnerstvu sa Udruženjem distrofičara iz Niša sproveo u periodu Oktobar 2010. godine – April 2011. godine.\nOsnovni cilj projekta je bio da kroz obuku vršnjačkih edukatora a zatim i edukaciju vršnjaka dece u osnovnim školama, podigne se nivo znanja o deci sa invaliditetom ili sa razvojnim smetnjama. Ove aktivnosti trebale su da pomognu inkluziju ove grupe dece u redovne škole i omoguće im ne diskriminaciju već jednakost i ostvarivanje druženja i bolje komunikacije sa vršnjačkom grupom u školama koje pohađaju.\nAktivnosti su se odvijale u deset osnovnih škola na teritoriji grada Niša a edukacijom je bilo obuhvaćeno preko dvesta dece i mladih. Učešće osoba sa invaliditetom kao koradioničara i aktivnih učesnika medijske kampanje, omogućilo je ostvarivanje interaktivnog odnosa i njihovu veću inkluziju.\nNajvažnija dostignuća u projektu:\nOdržano je 10 edukativnih radionica po Programu iz Priručnika „Mala škola Drugovanja” na kojima je edukaciju prošlo 30 vršnjačkih edukatora.\nInformacije o realizaciji projekta sa decom objavljene su u jutarnjim informativnim emisijama lokalnih medija: „TV 5“, „Belle Ami“, „NTV“ i „Zona“. Rad na projektu je predstavljen na izložbi fotografija „Vidljivi u svom okruženju“ koju je organizovalo udruženje distrofičara Niš povodom 3 Decembra, posebnim panoom sa fotografijama sa održanih radionica i usmenim predstavljanjem pred lokalnim medijima i predstavnicima lokalne samouprave.\nUkupno je održano 10 Tribina po Programu iz Priručnika „Mala škola „Drugovanja“ u deset osnovnih škola iz kojih dolaze vršnjački edukatori.\nUrađen je letak o radu udruženja distrofičara na kome je predstavljen i projekat vršnjačke edukacije. Letci su podeljeni vršnjačkim edukatorima koji su ih davali vršnjacima u školi, a podeljen je i prisutnima na izložbi. Podeljeno je preko 100 letaka.\nProjekat je finansiran od strane Ministarstva rada i socijalne politike, Sektor za zaštitu osoba sa invaliditetom i Međunarodne banka za obnovu i razvoj Projekat «Pružanje unapređenih usluga na lokalnom nivou» (DILS).\nPrevious Post Humanitarni i socijalni program za stare Rome preživele žrtve Holokausta\nNext Post „Inkluzija starih Roma kroz organizovanje društvenih aktivnosti u lokalnoj zajednici“


CINQUE STELLE SILVER tin 3 kg – Caffe Molinari Srbija\nCINQUE STELLE SILVER tin 3 kg\nEspreso kafa “Cinque Stelle” SILVER tin 3 kg, predstavlja uspešan izbor najboljih zrna najvišeg kvaliteta I porekla, kao I inovativnu tehnologiju pakovanja koja održava konstantan kvalitet tokom vremena: kafa iz tek otvorene limenke Cinque Stelle uvek je sveža kao da je malopre ispržena i tako zadržava celokupan spektar svojih aroma i ukusa.\nU njenom sastavu sa oko 85% dominiraju izabrane arabika kafe, a ostatak su izabrana robusta zrna vrhunskog kvaliteta. Kafa je jedinstvena po ukusu, kompleksna, puna, gde se izdvajaju čokoladne arome, ali i tonovi badema, oraha, karamele, pečenog tosta i kolačića, a u završnici su prisutne i note orijentalnih začina.\nCinque stelle 3kg TIN, HORECA PROIZVODI\nEspreso kafa Caffe Molinari Cinque Stelle SILVER tin 3 kg, predstavlja uspešan izbor najboljih zrna najvišeg kvaliteta I porekla, kao I inovativnu tehnologiju pakovanja koja održava konstantan kvalitet tokom vremena: kafa iz tek otvorene limenke Cinque Stelle uvek je sveža kao da je malopre ispržena i tako zadržava celokupan spektar svojih aroma i ukusa. U njenom sastavu sa oko 85% dominiraju izabrane arabika kafe, a ostatak su izabrana robusta zrna vrhunskog kvaliteta. Kafa je jedinstvena po ukusu, kompleksna, puna, gde se izdvajaju čokoladne arome, ali i tonovi badema, oraha, karamele, pečenog tosta i kolačića, a u završnici su prisutne i note orijentalnih začina.\nCaffe Molinari Cinque Stelle Silver\nORGANSKA 100% ARABIKA TIN 3 Kg\nCINQUE STELLE 100% ARABICA tin 3 kg\nCAFFE MOLINARI ORGANSKA 100% ARABIKA 500 g


Obradović: Oko 2.400 inspektora kontrolisaće kovid propusnice – GM Press\nOd večeras u 22 časa svi gosti u ugostiteljskim objektima moraće da imaju kovid propusnice. Uloga inspektora danas i sutra će biti savetodavna, a od ponedeljka počinje kažnjavanje. Na terenu će biti oko 2.400 inspektora, kaže ministarka Marija Obradović i poručuje građanima da će ovo samo olakšati život.\nZatvaranje lokala, pa kazna\n„Kovid propusnica je samo tu da vam olakša život“, rekla je Obradović.\n„Svaki dan koji se nevakcinišete pomogli ste da sva ova priča oko epidemija duže traje“, rekla je Obradović i dodala:\n„Kada bismo mi koji smo izgubili nekoga u porodici, a znali smo da taj svesno nije bio vakcinisan, a izgubili smo ga za nekoliko dana – kada bismo bili dovoljno glasni i pričali o tome – samo da se vakcinisao preživeo bi, a ne bi ga odneo kovid za pet ili 10 dana. Kada bismo bili glasni kao antivakseri, mislim da bi sve išlo mnogo brže, mnogo bolje, i da bismo se sa kovidom izborili mnogo brže nego što to ide ovim tempom.“\nTags: inspektori, kovid propusnice, sertifikat